U ovom mesecu, SARS-CoV-2 potvrđen je kod 12.106 ljudi, što je 40 odsto od ukupnog broja zaraženih u RS, dok su bitku s kovidom izgubile 632 osobe ili čak 59 odsto od ukupnog broja preminulih za skoro devet meseci, piše Srpskainfo.\nPodaci Instituta za javno zdravstvo RS pokazuju da je od 5. marta, kada je u Srpskoj registrovan prvi slučaj zaraze, pa do 30. novembra, korona potvrđena kod 30.287 građana, a preminulo je ukupno 1.068 obolelih.\nTokom prošlog meseca, u proseku smo dnevno imali 20 preminulih, a samo tri dana prošla su s jednocifrenim brojem onih koji su izgubili bitku s kovidom. Sa najviše umrlih suočili smo se 11. novembra – čak 37.\nU ovom mesecu zadesio nas je i drastičan skok broja hospitalizovanih, te pacijenata kod kojih se razvila teška klinička slika, kao i onih koji su završili na respiratoru.\nPrimera radi, 31. oktobra je u bolnicama u RS bilo 747, a 30. novembra 1.223 hospitalizovana. Poslednjeg dana oktobra na respiratoru je bilo 34, a poslednjeg dana novembra 70 ljudi, dok je broj pacijenata s teškom kliničkom slikom u Univerzitetskom kliničkom centru RS, kada se uporede pomenuta dva datuma, sa 43 otišao na 176. U ovoj zdravstvenoj ustanovi 31. oktobra bilo je 28, a nakon tačno mesec dana čak 56 životno ugroženih.\nZbog ovakvog stanja, zdravstveni radnici su više puta apelovali na građane Srpske da maksimalno poštuju mere zaštite od korona virusa, jer je, kako su upozorili, zdravstveno osoblje svih kovid odeljenja na izmaku snage, kao i da se aktuelni tempo pregleda i prijema pacijenata neće moći dugo izdržati.\nI u Institutu za javno zdravstvo RS naglašavaju da je epidemiološka situacija u novembru bila izuzetno nepovoljna, što potvrđuje broj novozaraženih na dnevnom nivou, kao i broj ukupno pozitivnih u prošlom mesecu.\n– Posebno je zabrinjavajući broj hospitalizovanih, te onih kod kojih se razvila teška klinička slika, a njih je oko osam odsto u odnosu na ukupan broja pozitivnih. I broj preminulih je u novembru bio daleko veći nego u prethodnim mesecima, a upozoravali smo da će, sa porastom broja novozaraženih, doći do toga. Trenutno imamo blagu stabilizaciju epidemiološke situacije u smislu broja pozitivnih na dnevnom nivou i hospitalizovanih, ali je ona i dalje nepovoljna – naglašava za Srpskainfo direktor IJZ RS, Branislav Zeljković.\nPoručuje da svi moramo da budemo odgovorni i oprezni, te da se maksimalno pridržavamo preventivnih mera, kako nam se novembar ne bi ponovio.\n– Većina građana poštuje mere, što je i dovelo do određene stabilizacije. Međutim, u narednom periodu moramo da izbegavamo okupljanja, pridržavamo se mera na radnom mestu i u gradskom prevozu, nosimo masku i držimo distancu, kako bi epidemiološka kriva počela da pada. Tada će i broj oporavljenih biti mnogo veći od broja pozitivnih na dnevnom nivou, a padaće i broj ljudi na bolničkom lečenju, te onih koji zahtevaju respiratornu podršku. Sada oko 50 odsto osoba koje su na bolničkom lečenju zahteva neki vid respiratorne podrške – objašnjava Zeljković.\nPrema njegovim rečima, do pogoršanja epidemiološke situacije u oktobru, a posebno u novembru, došlo je zato što određeni broj građana nije poštovao mere prevencije, odnosno, zbog organizovanja privatnih okupljanja u većem obimu.\n– Dešavalo se i da ljudi, kad dobiju simptome, to pripisuju alergiji, umoru, prehladi, pa su odlazili na posao, a u porodici nisu nosili maske. Onda se virus širio na članove njihovih porodica i radne kolege, pa smo beležili veliki skok pozitivnih na dnevnom nivou. A reč je o osobama između 30 i 49 godina, koje su radno sposobne i koje imaju najviše socijalnih kontakata. Takođe, dešavalo se da su se zaraženi korona virusom, uprkos tome što su imali rešenje o izolaciji, slobodno kretali! Tamo gde su se poštovale mere, u vrtićima, školama, na fakultetima, nismo imali porast broja pozitivnih kao u zajednici, što pokazuje kakav je efekat mera – kaže Zeljković.\nTeški pacijenti u UKC RS.\n– Pojedinci, bez obzira na sva upozorenja, žele da slave proslavljaju u širem krugu ljudi, što ne bi smelo da se dešava. Apelujemo na sve građane da shvate da je situacija veoma ozbiljna. Niko nikome nije zabranio da proslavi slavu, ali to ne može da bude kao ranije, s više ljudi na jednom mestu istovremeno. Dakle, ne više od 10 osoba na jednom mestu, bez muzike uživo, bez grljenja i ljubljenja. Dovoljno je da je jedna osoba zaražena, pa da se zaraze ostali – naglašava Zeljković.\nNenad Stevandić, šef Tima za praćenje preporuka i mera Republičkog štaba za vanredne situacije, kaže da se u proteklih desetak dana stabilizovao broj bolničkih pacijenata, dok je smrtnost veća jer je više ljudi na respiratoru.\n– U odnosu na Srbiju, Hrvatsku, čak i FBiH, uspeli smo da epidemiju, uslovno rečeno, uvedemo u fazu platoa. U poslednjih 12 dana imamo sličan broj zaraženih i nešto veći broj oporavljenih nego ranije. Nažalost, povećan je broj smrtnih slučajeva i teških pacijenata. Drastičan rast bolničkih pacijenata imali smo od 10. do 20. novembra, a nakon 25. novembra ušli smo u fazu platoa. Ako ne iskoristimo šansu da ovu fazu za desetak dana okrenemo da pođe da pada, onda ćemo i mi ući u veoma kritičan period, kada će sve biti mnogi neizvesnije – upozorava za Srpskainfo Stevandić. Naglašava da većina građana poštuje mere što je, kako ističe, za svaku pohvalu.


Lavrov: Rusija će se tvrdo boriti protiv sistemskih pritisaka od strane SAD - 21.07.2021, Sputnik Srbija\nLavrov: Rusija će se tvrdo boriti protiv sistemskih pritisaka od strane SAD\nRusija će se tvrdo boriti protiv sistemskih pritisaka od strane Sjedinjenih Američkih Država, izjavio je ministar spoljnih poslova Rusije Sergej Lavrov. 21.07.2021, Sputnik Srbija\nKako je rekao, SAD su u poslednjih nekoliko godina isprovocirali pogoršanje odnosa sa Rusijom bez presedana.Lavrov je naveo i da su rusko-američki odnosi bili tema zasedanja predstavnika ruskog spoljnopolitičkog resora.„Tokom razgovora ocenjeno je da je krivicom Vašingtona isprovocirano neverovatno pogoršanje rusko-američkih odnosa koji su došli do izuzetno opasne konfrontacione linije“, naglasio je on.Takođe je upozorio i da je Rusija izložena neverovatnim pritiscima od strane SAD, dok Vašington u ceo taj proces uvlači i svoje saveznike.\nsad, bilateralni odnosi, sergej lavrov\nRusija će se tvrdo boriti protiv sistemskih pritisaka od strane Sjedinjenih Američkih Država, izjavio je ministar spoljnih poslova Rusije Sergej Lavrov.\nKako je rekao, SAD su u poslednjih nekoliko godina isprovocirali pogoršanje odnosa sa Rusijom bez presedana.\nLavrov je naveo i da su rusko-američki odnosi bili tema zasedanja predstavnika ruskog spoljnopolitičkog resora.\n„Tokom razgovora ocenjeno je da je krivicom Vašingtona isprovocirano neverovatno pogoršanje rusko-američkih odnosa koji su došli do izuzetno opasne konfrontacione linije“, naglasio je on.\nTakođe je upozorio i da je Rusija izložena neverovatnim pritiscima od strane SAD, dok Vašington u ceo taj proces uvlači i svoje saveznike.\n„Rusija će se tvrdo boriti protiv svih tih pritisaka koji nisu u skladu sa međunarodnim pravom u kontekstu zastupanja sopstvenih interesa“, zaključio je Lavrov.


Biohemija u službi zdravlja | Nauči.rs\nBiohemija u službi zdravlja\nBiohemijsko društvo Srbije (BDS) organizuje kurs za studente pod nazivom Biohemija u službi zdravlja – izučavanje biohemijskih i srodnih metoda koje nude rešenja u kriznim situacijama, čija realizacija se planira u periodu od 7. do 14. maja 2022. godine.\nBiohemijsko društvo Srbije aktivno je više od 40 godina. Članovi društva zaposleni na prirodno-matematičkim, medicinskim i farmaceutskim fakultetima Univerziteta u Beogradu, Novom Sadu, Nišu i Кragujevcu i u vodećim naučno-istraživačkim institutima Srbije svojom aktivnošću u matičnim institucijama, samom Društvu i van granica naše zemlje unapređuju nivo biohemijskih istraživanja i prezentovanih naučnih rezultata. Više informacija o samom društvu, možete naći na internet stranici http://www.bds.org.rs/.\nSvoja znanja će naučnici sa iskustvom, članovi BDS, podeliti sa studentima, polaznicima kursa, koji BDS organizuje u cilju podizanja kompetencija studenata u oblasti biohemije i srodnih disciplina.\nNeposredno će u ovim laboratorijama sa studentima raditi Prof. dr Ivana Beara, Prof. dr Suzana Jovanović Šanta i dr Tatjana Majkić, dok će u laboratorijama ostalih institucija eksperimentalni deo kursa izvoditi biohemičari iz tih institucija.\nTagged biohemija, novi sad, novosadski univerzitet, pmf\nUpoznaj elektrohemiju kroz Beogradsku školu elektrohemije\n← Izgubljeni Ticijan na prodaji\nMolijerovi dani 2022. →


Nijemci na Balkanu traže dobavljače | Banjaluka.net\nNjemački proizvođači prepoznali su vrijednost i potencijal firmi sa zapadnog Balkana. Tim povodom Predstavništvo njemačke privrede (AHK) i njemačka Savezna asocijacija za upravljanje materijalima, nabavku i logistiku (BME) pozvale su preduzeća iz BiH na jednodnevni poslovni forum “Njemačka inicijativa za pronalaženje dobavljača u državama zapadnog Balkana”, koji će biti održan 19. oktobra u Pragu.\nCilj ove inicijative jeste da se izabrane kompanije iz baltičkih zemalja, Češke, Mađarske, Poljske, Slovačke, Slovenije, Hrvatske, BiH i Srbije, koje se bave mašinogradnjom, metalopreradom, proizvodnjom komponenti za auto-industriju i preradom plastike i gume sastanu\nsa njemačkim firmama koje su zainteresovane za poslovne kontakte sa njihovim novim potencijalnim dobavljačima.\n– Učešće na forumu je do sada potvrdilo 16 njemačkih firmi koje će pristigle prijave iz BiH analizirati i na razgovore pozvati one koji im budu interesantni. Ostale firme će moći voditi neformalne razgovore sa njemačkim nalogodavcima – navedeno je u pozivu.\nPortparol Privredne komore RS Vladimir Blagojević kaže da je ova inicijativa još jedna dobra prilika za povezivanje privrednika i traženje novih poslovnih partnera, ali i za unapređenje postojeće poslovne saradnje.\n– Naši privrednici će se na ovaj način upoznati sa izuzetno zahtjevnim njemačkim tržištem. Proizvođači će vidjeti da li mogu ispuniti njihove stroge zahtjeve, ali ujedno i jačati sopstvenu konkurentnost i kapacitete – naveo je Blagojević i dodao da je kompanijama iz BiH koje zadovolje stroge njemačke kriterijume to dobar pokazatelj da će biti uspješne ukoliko izađu na bilo koje tržište.\nFirme iz BiH koje su zainteresovane za učešće na pomenutim poslovnim susretima mogu poslati prijavu na adresu Predstavništva njemačke privrede u BiH do 2. septembra, a kotizacija iznosi 295 evra. Troškove prevoza i smještaja učesnici foruma snose samostalno.\nPreduzeća iz RS\nNjemačka je i prošle godine iskazala interesovanje za pronalazak dobavljača sa područja zapadnog Balkana, a među 100 kompanija sa kojima bi privrednici iz ove zemlje rado sarađivali našlo se i 14 firmi sa područja BiH. Među njima su bile četiri firme iz RS, odnosno “Jelšingrad Livar” iz Banjaluke, “Metalna industrija Prijedor” iz Prijedora, “Mreža netvork” iz Dervente i firma “Topinoks” iz Prnjavora.


Nacionalna alumni konferencija - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Nacionalna alumni konferencija\nNacionalna alumni konferencija\npetak, 23 avgust 2013 15:33\tMarijana\nPrva nacionalna alumni konferencija biće održana u hotelu Kragujevac u istoimenom gradu, i to 24. i 25. avgusta.\nUčesnici konferencije su bivši polaznici programa Dostignuća mladih u Srbiji i predstavnici kancelarija za mlade iz cele Srbije, a cilj je da se na jednom mestu okupe svi koji imaju želju da šire preduzetnički duh među mladim generacijama.\nOsim atraktivnih govornika, učesnici će imati priliku i da se međusobno bolje upoznaju kroz razne radionice i teambuilding aktivnosti.\nKonferenciju organizuju alumni klub Alumnize.RS i Dostignuća mladih u Srbiji, uz finansijsku podršku Američke agencije za međunarodni razvoj (USAID), Ministarstva omladine i sporta i Ministarstva finansija i privrede.\nSvi troškovi učesnika konferencije su pokriveni (participacija, hotelski smeštaj, ishrana i putni troškovi), a rok za prijavu je 5. avgust 2013. godine.\nUkoliko ste zainteresovani za učešće, molimo Vas da pošaljete popunjeni formular na adresu Ova adresa el. pošte zaštićena je od spam napada, treba omogućiti JavaSkript da biste je videli\nIzvor: Junior Achievement Serbia


Nova ruta vodi preko Cazina? – mojKontakt portal – Radio Televizija Kontakt\nU privremeni prihvatni centar “Vučjak” nadomak Bihaća posljednjih dana sprovedeno je nekoliko stotina migranata, ali je tokom vikenda primijećeno da mnogi odlaze sa te lokacije i pokušavaju da pronađu nove puteve do krajnjeg cilja, odnosno zemalja EU.\nPojedini mediji u FBiH su, naime, snimili grupu migranata kako dnevnu higijenu i pranje veša obavljaju na obali Une te da to, na prvi pogled, nije ništa novo, ali da je zapravo riječ o trenucima spremanja za put.\n– Migranti koji uspiju otići iz “Vučjaka” više se tamo ne vraćaju – objavili su tamošnji mediji.\nZanimljivo je, naime, da se nakon pranja i kupanja migranti ne upućuju nazad ka kampu koji humanitarne organizacije i Evropska unija nazivaju neadekvatnim i pozivaju na njegovo gašenje zbog neljudskih uslova, nego odlaze u pravcu Cazina i prema Tržačkim Raštelima.\nU tom pravcu se, navode, uputio veliki broj migranata, a s ciljem traženja nove rute za prolazak u Hrvatsku, nakon akcije policije koja je za cilj imala “čišćenje Bihaća” i smještanje migranata u taj prihvatni kamp, ali još nije poznato o kojoj ruti kretanja je tačno riječ.\nSve više migranata pristiže i u Tuzlu, gdje o njima brinu volonteri, a predsjednik Narodne skupštine Republike Srpske Nedeljko Čubrilović upozorio je da dešavanja u Unsko-sanskom kantonu pokazuju da bi problem mogao tek da kulminira, a da problem imaju i stanovnici opštine Bileća.\nČubrilović smatra da se na nivou BiH ponašaju neodgovorno.\n– Policija Srpske se prema ovom problemu odnosi organizovano i njene preporuke o izradi mapa kretanja migranata treba uvažiti – rekao je juče Čubrilović.\nIz Ministarstva bezbjednosti BiH u petak je saopšteno da duže već traže od lokalnih vlasti da obezbijede adekvatnu lokaciju za novi prihvatni centar za smještaj migranata koji su na području Unsko-sanskog kantona.\nIz EU i UN pozvali su nadležne u BiH da hitno zatvore “Vučjak”, jer ne ispunjava ni minimum uslova za humani boravak migranata.


Britanska kraljica Elizabeta II poslala je poruku francuskom predsedniku Emanuelu Makronu u kojoj je navela da je veoma tužna zbog požara koji je u ponedeljak zahvatio katedralu Notr Dam u Parizu i da su njene molitve upućene celoj Francuskoj, saopštila je Bakingemska palata.\n“Princ Filip i ja smo bili veoma tužni zbog slika vatre koja je zahvatila katedralu Notr Dam. Izražavam svoje divljenje pripadnicima hitnih službi, koji su rizikovali svoje živote da bi pokušali da sačuvaju ovaj važan nacionalni spomenik “, stoji u poruci, preneo je Rojters.\nKraljica je dodala da su njene misli i molitve sa onima koji obožavaju katedralu i sa celom Francuskom u ovom teškom vremenu.\nPožar u katedrali Notr Dam u Parizu izbio je u ponedeljak u 18.50 sati, kada je katedrala zatvorena za javnost. U gašenju požara učestvovalo je 400 vatrogasaca. Posle višečasovne borbe, rano jutros oko tri časa, francuski vatrogasci uspeli su da stave pod kontrolu požar, koji je potpuno ugašen nekoliko sati kasnije.\nNekadašnji generalni sekretar UN Kofi Anan preminuo je u 81. godini, prenosi BBC, pozivajući se na međunarodne diplomate. Anan je…\nProtest „Žutih prsluka“: Oklopna vozila i 5.000 policajaca na ulicama Pariza (VIDEO)\nPreko 5.000 pripadnika bezbednosnih organa mobilisano je zbog predstojećih protesta „Žutih prsluka“ u Parizu, a na ulicama je raspoređeno i…\nHoće li Asanž biti uhapšen?\nBritanske policijske vlasti rasporedile su naoružane pripadnike policije ispred ekvadorske ambasade u Londonu pošto je Vikiliks objavio da bi njihov…\nNakon udaje za princa Harija u subotu, Megan, vojvotkinja od Saseksa, dobila je svoj profil na internet stranici kraljevske porodice….


Zajednički štit: Mogu li EU i Rusija da postanu saveznici - Sputnjik Srbija\n22:01 27 Februar 2020\n16:46 24.04.2018 (osveženo 17:00 24.04.2018) Preuzmite kraći link\nRusija: Nadamo se da će EU biti dovoljno pametna\nIdeja o jedinstvenoj evropskoj vojsci postoji već decenijama, ali ta zamisao još nije realizovana, podseća u autorskom tekstu Lisicin. „Glavni razlog za to je što Amerikanci blokiraju proces formiranja vojne strukture paralelne s NATO-om. Trenutni stav SAD o zajedničkoj evropskoj bezbednosti glasi: neka se Evropljani ekonomski ujedinjuju, ali nipošto da ne stvaraju alternativu NATO-u. Zbog toga nema osnova za tvrdnju da je Evropa spremna na samostalno delovanje u vojnoj sferi bez NATO-a“, smatra nemački politikolog Aleksandar Rar.\nS druge strane, on naglašava da bi „evropska vojska trebalo da zauvek zatvori istorijsko poglavlje unutarevropskih ratova“.\nNemački politikolog je veoma oprezan kada ocenjuje kakva je verovatnoća odbrambenog saveza Rusije i Evrope.\n„To će se rešiti u narednih 25 godina, ako se pojavi perspektiva zajedničke Evrope od Lisabona do Vladivostoka (jedinstveni ekonomski prostor od Lisabona do Vladivostoka je, podsetimo, predlagao predsednik Vladimir Putin). Tada će biti jasno da se moramo zajedno boriti protiv raznih izazova poput međunarodnog terorizma i procesa na Bliskom istoku. U tom slučaju Evropa i Rusija imaju veliku šansu da ujedine odbrambene strukture i formiraju evropski bezbednosni sistem“, mišljenje je Rara, koji dodaje da je u ovom trenutku neumesno pričati o tome.\nEvropa se, kaže on, sve jače integriše u transatlantski blok, usled čega Rusija možda neće biti zainteresovana za zajedničku odbrambenu platformu. Možda će neko buduće pokolenje političara shvatiti da treba delovati zajedničkim snagama“, zaključuje Rar.\nU jedinstvenoj evropskoj vojsci bilo bi neophodno ujediniti one koji su u prošlosti vodili najkrvavije ratove jedni protiv drugih. Karakteristična je direktiva o vojnoj tradiciji Bundesvera, koja je objavljena u martu: istorija nemačke vojske posle Drugog svetskog rata treba da služi kao primer za herojstvo i snagu.\nRajhsver, oružane snage socijalističke Nemačke Demokratske Republike i Vermaht, nemačke oružane snage tokom Trećeg rajha, ni u kom slučaju ne mogu služiti kao primer za to. Teško da će slavna nemačka vojna tradicija podstaći na podvig Francuze ili Poljake.\nPitanje raznih tradicija gubi značaj sa razvojem vojne tehnologije, smatra Rar. „Buduća evropska vojska je pre svega tehnički opremljena vojska. Ratovi budućnosti su ratovi veštačke inteligencije, dronova, raketa i robota. Važnije je zato da vojnoindustrijski kompleksi Evrope i Rusije ne rade jedan protiv drugog, nego da grade zajedničko oružje, zajednički protivraketni štit protiv mogućih napada agresivnih islamista koji će, uzgred, u budućnosti imati više mogućnosti nego sada“, smatra nemački politikolog.\nNovi principi za evropsku vojsku\nVojni stručnjak, zamenik šefa francusko-ruskog centra „Observo“, Igor Delanoe, takođe podseća da je stvaranje jedinstvene evropske vojske „stari projekat“. „Trenutno postoji NATO, organizacija koja već duže vreme deluje veoma efikasno“. On je skeptičan po pitanju perspektive vojne integracije u Evropskoj uniji. „Evropski korpus, francusko-nemačka brigada, koja već postoji, maksimum je onoga što može da se desi“, smatra stručnjak. On ipak veruje da Rusija i EU mogu da sarađuju u sferi odbrane, ali ne u ovom trenutku.\n„Pozitivan korak ka poboljšanju odnosa Rusije i EU bio bi, ako bi se, na primer, formirao zajednički odbrambeni sajber centar. To bi ojačalo poverenje između aktera na međunarodnoj političkoj sceni“, ističe Delanoe.\nVojna praksa Rimske imperije\nVećina evropskih država su članice NATO-a. Međutim, bivši oficiri oružanih snaga Nemačke Demokratske Republike smatraju da bi jedinstvena evropska vojska trebalo da stupi u savez sa Rusijom.\n„Rusija bi svakako trebalo da učestvuje u pregovorima o stvaranju jedinstvene evropske vojske, jedino ako cilj njenog stvaranja nije — rat protiv Rusije“, rekao je bivši oficir nemačke mornarice Silvio Fefer.\nPrema njegovom mišljenju, jedinstvena evropska vojska se mora bazirati na novim načelima, jer joj neće odgovarati ratne tradicije zemalja koje vekovima ratuju između sebe. „Kako će izgledati zajednička evropska vojska? Kao vojska Napoleona ili Austrougarske? Ne. Ako već treba da se bira, onda bi trebalo iskoristi vojnu praksu Rimske imperije. U principu ne vidim zajedničke vojne tradicije za jedinstvenu evropsku vojsku. Takva vojska može imati samo jednu tradiciju — da uđe u rat za to da u Evropi i na zemlji više ne bude ratova“, objašnjava on.\nBivši oficir nacionalne armije NDR, Dirk Zismilh, smatra da je verovatnija „saradnja nacionalnih kontingenata pod okriljem jedinstvenog evropskog vojnog saveza“.\nJoš u septembru 2017. godine novi predsednik Francuske Emanuel Makron je izneo svoj stav povodom budućnosti Evropske unije. Pored jedinstvenog ministarstva finansija i budžeta, on je predložio i stvaranje zajedničke vojske. Francuski mediji su pojasnili o čemu je reč. „Evropa želi da se oslobodi SAD po pitanjima odbrane“ — ovako je francuski list „Figaro“ naslovio članak o oružanim snagama Evrope.\nPrema anketi kompanije „Ifop“, sprovedenoj 2016. godine, u Francuskoj je procenat onih koji veruju u sposobnost EU da se nezavisno brani (bez NATO-a) jedan od najvećih u Evropskoj uniji — 30 odsto. U Evropi je generalno dosta visok nivo poverenja u NATO, ali ima i onih koji su skeptični prema tom savezu.\nU maju 2017. godine objavljeni su podaci američke analitičke organizacije, istraživačkog centra „Pju“, gde, prema podacima sociologa, 53 odsto Nemaca i 43 odsto Francuza smatra da Nemačka i Francuska ne treba da se mešaju ukoliko drugi član saveza bude došao u sukob sa Rusijom.\nPoslanik Bundestaga Aleksandar Noje je izrazio mišljenje da u Evropa ne želi da se odrekne bilo čega u korist saveznika i malo je verovatno da će takav stav pomoći u formiranju zajedničke vojske.\n„Da li će Grčka ili Bugarska žrtvovati svoje vojnike zarad Francuske ili Nemačke? EU se bavi nizom novih projekata, ali sumnjam da će oni krenuti u pravcu stvaranja vojne integracije velikih razmera. Nerealno je stvaranje vojske EU“, uveren je parlamentarac.\nIdeja o stvaranju jedinstvene evropske vojske je definisana Lisabonskim ugovorom 2007. godine. Prototip oružanih snaga Evropske unije je imenovan kao „Stalna strukturna saradnja po pitanju odbrane“ — PESKO. U novembru 2017. godine 23 zemlje članice EU, uključujući zemlje koje nisu članice NATO-a, Austrija, Kipar, Finska i Švajcarska, zvanično su obavestile Brisel o nameri da počnu sa stvaranjem PESKO-a. Krajem marta Evropska unija je iznela plan koji se tiče povećanja vojne mobilnosti u okviru PESKO-a. Ukratko, evropska vojska se formira, makar i sporo.\nU februaru 2017. godine je skoro nezapaženo prošla vest o tome da je Evropski parlament usvojio rezoluciju o centralizaciji EU, uključujući i i o stvaranju nove vojske.\nAutor dokumenta je bivši premijer Belgije Gi Verhofštat, koji je bio zadužen za pregovore između EU i Velike Britanije po pitanju „bregzita“ — izlaska Velike Britanije iz Evropske unije. Ujedinjeno Kraljevstvo je bilo jedno od protivnika formiranja jedinstvene evropske vojske.\n„Nakon što je za američkog predsednika izabran Donald Tramp, važno je da se možemo organizovati nezavisno, kao Evropljani, a niko neće umesto nas rešavati problem bezbednosti blizu Evrope“, zaključuje ministarka odbrane Nemačke, Ursula fon der Lajen.\nštit, Rusija, EU


APIF - APIF će raditi ocjenu kreditnog boniteta privrednih subjekata\nAPIF će raditi ocjenu kreditnog boniteta privrednih subjekata\nAgencija za posredničke, informatičke i finansijske usluge (APIF) uradiće ocjenu kreditnog boniteta privrednih subjekata, odnosno ocjenu njihovih mogućnosti u vezi sa solventnošću, izjavila je danas direktor APIF-a Jelena Ćetković.\nOna je rekla novinarima da će korisnici procjena boniteta biti Vlada RS, banke, kao i privredni subjekti koji su zainteresovani da stupe u poslovni odnos sa datim privrednim subjektom.\nTokom prezentacije modela ocjene kreditnog boniteta privrednih subjekata, Ćetkovićeva je rekla da će Agencija tu ocjenu uraditi na osnovu metodologije Instituta ekonomskih nauka pri banjalučkom Ekonomskom fakultetu.\nNapominjući da solventnost privrednog subjekta zavisi od mnogo faktora, Ćetkovićeva je navela da nelikvidno preduzeće ne može da izmiruje obaveze i da njegovi poslovni partneri mogu doći u istu poziciju.\nOna je dodala da u toj situaciji svi gube - nema izmirenja obaveza po osnovu poreza i doprinosa, nema plata zaposlenim, a gube i banke.\nĆetkovićeva ističe da je oko trećina privrednih subjekata u Republici Srpskoj nelikvidna.\nČlan projektog tima Instituta za ekonomske nauke, profesor na banjalučkom Ekonomskom fakultetu Jelena Poljašević kaže da je cilj ovog projekta bio da se izvrši procjena šta će se desiti nekom preduzeću u roku od godinu dana od predaje finansijskih izvještaja.\nOna je navela da je putem logističke regresije dobijen model koji na najbolji način predviđa na uzorku od 95 odsto šta će se dešavati.\nPoljaševićeva je dodala da se u tome vrši analiza finansijskih izvještaja tekuće godine, a onda se procjenjuje da li će preduzeće biti nelikvidno, odnosno da li će mu biti blokirani računi ili ide u stečaj ili likvidaciju.


Sandej telegraf: Gotovo polovina Britanaca za izlazak iz EU – Nadlanu.com\nSandej telegraf: Gotovo polovina Britanaca za izlazak iz EU\nObjavljeno 19. maja 2013. / 14:30:53\nNa pitanje “Da li mislite da Velika Britanija treba da ostane članica EU,” što je isto pitanje koje Konzervativna stranka želi da postavi na referendumu 2017. godine, 46 odsto ispitianika ankete je odgovorilo odrično – više nego u ranijim ranijim istraživanjima javnog mnjenja.\nSamo 30 odsto je reklo da žele da ostanu u EU, pokazuje anketa “Aj-si-em”-a (ICM) uradjena za britanski list.\nPovrh toga, 44 odsto ispitanika je reklo da referendum o članstvu u EU treba da bude raspisan odmah, dok je 29 odsto izjavilo da su spremni da čekaju do 2017. godine, kao što predlaže premijer Dejvid Kameron.\nKada je reč o partijskim liderima, gradjani (31 procenata) imaju najviše poverenja u Kamerona da pregovara sa EU u ime Britanije.\nNa drugom mestu je Najdžel Faradž, lider Stranke za nezavisnost Velike Britanije (UKIP) koji je neznatno ispred lidera laburista Eda Milibanda, iako obojica imaju oko 18 odsto kada se zaokruže procenti.\nVođa liberalnih demokrata Nik Kleg znatno zaostaje sa samo četiri odsto podrške, navodi “Sandej telegraf.”


M. D. 6. juna 2016. 09:22\nSvetske agencije javile su da je Novak Đoković osvojio svoju prvu titulu na Rolan Garosu ističući da je on ovim postao treći i teniser u istoriji i prvi posle gotovo pola veka koji ima sva četiri Gren slem trofeja istovremeno.\nPošto je godinama bio „zamalo pobednik“ Novak Đoković je juče konačno osvojio Rolan Garos i dobio trofej koji je želeo kao nijedan drugi, uzdignuvši se u „hram teniskih veličina“ javio je Rojters.\nTo je trofej koj mu je izmakao u 11 prethodnih posta Parizu, a posle jučerašnje „emotivne pobede“ svetski teniser broj jedan se zahvalio fanovima koji su mu izvikivali „No-le, No-le, No-le“ iscrtavši reketom džinovsko srce na crvenoj šljaci a la Gustavo Kuerten 2001. godine, navodi britanska agencija.\nRojters navodi da je Đoković posle Roda Lejvera 1969. godine prvi teniser koji je uspeo da osvoji sva četri glavna turnira u cugu – Vimbldon, Otvoreno prvenstvo SAD, Otvoreno prvenstvo Australije i Rolan Garos i da je Noletov protivnik Endi Marej požurio da aplaudira srpskom igraču na „monumentalnom postignuću“.\nNovak je ovim dokazao da je najveći „sportski ratnik“, ocenila je agencija AFP.\nFrancuska agencija navodi da je Đoković nosilac 65 titula, kao i da je ove godine u 47 mečeva doživeo samo tri poraza.\nĐoković je počeo da igra tenis sa četiri godine, a sa 12, kada je počelo NATO bombardovanje, otišao je u Nemačku, navodi AFP, ocenjujući da sposobnost ovog Srbina da napreduje među velikanima nikada nije bila pod znakom pitanja.\nĐoković je prvi teniser, posle Roda Lejvera (1969), koji ima sva četiri Gren slema odjednom, javio je BBC.\nI AP ističe da je Đoković konačno pobednik Rolan garosa i prvi teniser za gotovo pola veka koji je u jednoj godini osvojio sva četiri najveća šampionata.\nKada je konačno dobio Pehar musketara „jedini trofej za kojim je istinski žudeo,“ i koju mu je bio podreban da kompletira Gren slem, Đoković ga je držao iznad glave, poljubio a zatim se široko nasmejao,“ izvestila je američka agencija.\nJorović izgubila u prvom kolu Australijan opena\nDjoković u utorak počinje takmičenje na Australijan openu\nLajović posle četiri sata i pet setova poražen u prvom kolu Australijan opena


Pandemija usporila projekat ekonomskog državljanstva – Bankar.me\nMay 25, 2020 CRNA GORA, MAKRO, SVE VIJESTI Leave a comment\n„Agenciju su informisali licencirani agenti za posredovanje, koji predstavljaju renomirane međunarodne kompanije sa razvijenim kontaktima na globalnom tržištu, da je interesovanje za program i dalje veliko“ naveo je Medojević.\nOn je, na pitanje da li će se planirana projekcija od 15 miliona EUR u ovogodišnjem budžetu revidirati i koliko se može novca od ovog projekta prihodovati u ovoj godini, odgovorio da je nezahvalno zbog aktuelne epidemiološke situacije davati prognoze.\n“Nezahvalno je u ovom trenutku prognozirati koliko ćemo aplikacija imati, posebno ako se uzme u obzir trenutna epidimiološka situacija u svijetu vezano za pojavu i širenje koronavirusa“, rekao je Medojević.\nProgramom je definisano da po jednom zahtjevu minimalna obaveza ulaganja bude 100 hiljada EUR za razvoj manje razvijenih opština i minimum 250 hiljada, odnosno 450 hiljada za ulaganje u jedan od projekata sa Liste razvojnih projekata, u zavisnosti od regiona u koji se ulaže. Program je ograničen na broj od dvije hiljade zahtjeva.\n“Trenutno je za šest aplikacija donijeto rješenje o ispunjenosti uslova za sticanje crnogorskog državljanstva, dok šest zahtjeva nije ušlo u postupak, a razlog je negativno mišljenje agenta za ocjenu međunarodne podobnosti. Sve ostale aplikacije su u fazi obrade, a jedan od koraka u proceduri obrade je ocjena međunarodne podobnosti od strane licenciranih agenta angažovanih za tu svrhu, koja uključuje i provjeru porijekla novca namijenjenog za ulaganje“, precizirao je Medojević.\n“Pristigli zahtjevi se odnose na šest projekata koji se nalaze na Listi razvojnih projekata za oblast turizma, koja je u nadležnosti Ministarstva održivog razvoja i turizma. Ovo ministarstvo objavilo je javni poziv za iskazivanje interesovanja za kvalifikovanje projekata na Listu razvojnih projekata u oblasti turizma, koji je i dalje otvoren”, kazao je Medojević.\nPrevious Zbog neradne nedjelje u Hrvatskoj bez posla ostaje 5000 ljudi\nSljedeći Meksiko uvodi “indeks sreće” kao alternativu za GDP


Završen projekat “Put do samostalnog biznisa započinje planiranjem” – RADIO TELEVIZIJA BOR\nZavršen projekat “Put do samostalnog biznisa započinje planiranjem”\nBOR – Nataša Davidović jedna je od 31 prijavljene, a 24 nezaposlene žene koje su dobile sertifikat o uspešno završenoj obuci o izradi biznis plana u okviru projekta „Put do samostalnog biznisa započinje planiranjem“ Asocijacije za razvoj Bora.\n„Već dugo godina sam nezaposlena i iz tog razloga sam se i prijavila. Moji utisci su veoma pozitivni, jer obuka nije pružila samo saznanja o izradi biznis plana već o celokupnoj sferi poslovanja, pri čemu mi je olakšala donošenje odluke da nastavim u pravcu započinjanja sopstvenog biznisa, pošto želim da otvorim salon lepote. Obuka nas nije obavezala na započinjanje posla već nam je dala mogućnost da proverimo da li smo za to zaista spremni“ kaže Nataša Davidović, učesnica projekta Put do samostalnog biznisa započinje planiranje.\nI za Vesnu Vasiljković obuka je bila prilika da proveri opravdanost svoje poslovne ideje, za čiju će realizaciju, kako kaže sačekati još neko vreme.\n„Uz kvalitetnog predavača i dosta praktičnih primera koje nam je predavač izložio, ta obuka je bila više nego kvalitetna. Tom prilikom smo dobile i dosta korisnih informacija sa kojim možemo da uđemo u preduzetničke vode. Ja ću još malo razmislititi posle obuke koja je korisna i za one koji su stopostotno sigurni da će pokrenuti posao, tako i za one koji se još uvek preispituju da li su sigurni da to mogu“, dodaje Vesna Vasiljković, učesnica projekta Put do samostalnog biznisa započinje planiranje.\nS obzirom da je nezaposlenost ekonomski ali i socijalni problem, cilj projekta je bio da se nezaposlene žene osnaže i da im se pomogne da započnu sopstveni posao.\n„Nezaposlenost kao problem pre svega ugrožava žene i mi smo rukovodeći se tim podacima, organizovali obuku za izradu biznis plana za nezaposlene žene u gradu Boru. Primarna ciljna grupa su bile žene koje su na evidenciji nezaposlenih duže od godinu dana. Obuku smo organizovali u saradnji sa RARIS-om. Obuka je obuhvatila elemente i alate koji se odnose na analizu tržišta i konkurencije. Polaznice su dobile smernice kako da svoju ideju razrade, kako da je prilagode potrebama tržišta. Ono što je u planu jeste da dalje radimo na razvoju i unapređenju njihovih kompetencija, kako bi mogle da pronađu svoje mesto na tržištu rada, pre svega kroz samozapošljavanje. Sa sertifikatima koje su dobile, mogu da konkurišu za samozapošljavanje kod Nacionalne službe za zapošljavanje, ali i kod drugih državnih institucija koje daju start up podršku i podršku za samozapošljavanje“, ističe Marija Pešić, predsednik Asocijacije za razvoj Bora.\nProjekat „Put do samostalnog biznisa započinje planiranjem“ Asocijacije za razvoj Bora realizovan je uz finansijsku pomoć kompanije Rakita, koja posluje u sastavu kineske rudarske korporacije Ziđin, a sve u cilju podrške lokalnoj zajednici kroz organizacije civilnog društva.\nTags: asocijacija za razvoj bora, biznis plan, obuka, podela sertifikata, pokretanje sopstvenog posla, polaznice obuke, rakita, samostalni biznis\nPrevious Dan otvorenih podataka u Boru\nNext Stižu opomene za dugovanja za drugi kvartal prošle godine


POTPISAN PROTOKOL O RAZUMEVANJU I SARADNJI IZMEĐU NACIONALNOG SAVETA SLOVENAČKE NACIONALNE MANJINE U SRBIJI I SRPSKOG KULTURNOG DRUŠTVA "MIHAJLO PUPIN" IZ LJUBLJANE - Minority News\nPOTPISAN PROTOKOL O RAZUMEVANJU I SARADNJI IZMEĐU NACIONALNOG SAVETA SLOVENAČKE NACIONALNE MANJINE U SRBIJI I SRPSKOG KULTURNOG DRUŠTVA „MIHAJLO PUPIN“ IZ LJUBLJANE\nProtokol o razumevanju i saradnji između Nacionalnog saveta slovenačke nacionalne manjine u Srbiji i Kulturnog društva „Mihajlo Pupin“ iz Slovenije potpisan je 12. juna u Ljubljani. Potpisivanje ovog dokumenta obavljeno je u prostorijama renovirane biblioteke koja je sedište srpskog Kulturnog društva „Mihajlo Pupin“, i koja je od velikog značaja za očuvanje srpske kulture u Sloveniji.\nOvom događaju prethodilo je otvaranje izložbe „Znameniti Slovenci u Srbiji – Znameniti Srbi u Sloveniji“, koja je postavljena na prostoru ispred Crkve Ćirila i Metodija u Ljubljani. Izložba je zajednički projekat Nacionalnog saveta iz Beograda i KD Mihajlo Pupin iz Ljubljane koja pokazuje koliko su najznačaniji Slovenci koji su živeli u Srbiji doprineli razvoju Srbije, kao i ko su najznačajniji Srbi koji su ostavili dubok trag u Sloveniji u različitim oblastima. Na otvaranju izložbe ambasadorka Republike Srbije u Sloveniji gđa Zorana Vlatković pozdravila je prisutne i poželela uspešnu buduću saradnju i naglasila da ovaj događaj sve nas podseća na to koliko su veze između naša dva naroda duboke i trajne.\nOvom kulturnom događaju, koji je značajan za obe manjine, prisustvovali su Saša Verbič, predsednik Nacionalnog saveta i Dino Dolničar, predsednik odbora NS za informisanje. Ispred KD „Mihajlo Pupin“ prisutni su bili Divna Obrenović, predsednica i Marko Sladojević, kao i mnogobrojni članovi društva. Posle Ljubljane, izložba će se održati u još nekoliko gradova u Sloveniji.\nNa inicijativu KC „Mihajlo Pupin“ predloženo je da se 12.6. poglasi za dan prijateljstva između srpskog i slovenačkog naroda i u tom smislu je upućen predlog predsednicima Republike Slovenije Borisu Pahoru i Republike Srbije Aleksandru Vučiću.\nPOSLE LOGORA SE NISAM UBIO I NISAM POLUDEO…\nREZULTATI JAVNOG KONKURSA BNV ZA PROJEKTE OD OPŠTEG INTERESA ZA BOŠNJAKE


Rusija i Kina najveća pretnja za SAD\nRuski vojnici na oklopnom transporteru tokom anti-terorističke vježbe Rusije i pet azijskih zemalja u Šangaju 2007. godine\nKina, Rusija, Iran i Severna Koreja su zemlje koje imaju najviše mogućnosti da ugroze američke interese, procenjuju američke obaveštajne službe u strateškom četvrogodišnjem izveštaju.\n"Izvestan broj država-nacija sposobne su da ugroze američke interese putem tradicionalnih sredstava (vojna snaga i špijunaža) i naprednih (cyber-operacija)", navodi se u izveštaju i spominje Iran i Severna Koreja koje su već osumnjičene da se žele domoći nuklearnog oružja.\nBivši analitičar za obaveštajna pitanja pri američkoj administraciji Entoni Kordesmen kaže za Radio Slobodna Evropa da se slaže sa ocenom iz ovog izveštaja da Iran predstavlja izazov za politiku SAD ne samo na Bliskom istoku već i u Avganistanu, zbog svog spornog nuklearnog i raketnog programa, ali i pomoći militantnim grupama koje SAD smatra terorističkim.\n“U svim ovim oblastima, Iran je ključna sila i zato SAD moraju da ga posmatraju u najmanju ruku kao potencijalnog neprijatelja jer Teheran stalno naglašava da je neprijateljski nastrojen prema Americi i njenim saveznicima”, ističe Kordesmen.\nDok je navođenje Irana i Severne Koreje kao potencijalne pretnje očekivano, donekle je iznenađenje pominjanje Rusije i Kine u tom kontekstu, s obzirom da američka administracija nastoji da sa njima uspostavi partnerske odnose.\nDirektor američkih obaveštajnih službi Denis Bler je naveo opasnosti koje ove dve zemlje predstavljaju u domenu cyber-sigurnosti.\n"Kina je vrlo agresivna u cyber-prostoru, Rusija takođe."\nKina ima zajedničke interese sa SAD-om, ali njena diplomatija, koja je sve više orijentisana prema prirodnim resursima i njena vojna modernizacija su medu činiocima koji čine složen izazov, navode obaveštajne službe.\nKina je najveći spoljnotrgovinski partner SAD i ima u svom posedu na stotine milijardi dolara američkih obveznica kojima Bela kuća pokriva ogromni budžetski deficit.\nU ovom dokumentu se navodi da se Kina nadmeće za iste resurse u svetu koji su potrebni i SAD, kao i da ubrzano modernizuje svoju armiju.\n“Kako Kina postaje jedna od najvećih svetskih ekonomija, pravi je izazov gde naći sve oskudnije minerale, kako povećati izvoz. Zato se prema Kini treba odnositi veoma ozbiljno i gledati na nju kao potencijalni rizik. To ne znači da ona postaje pretnja ili stvaranje od nje neprijatelja, ali kada neka zemlja, kao što je Kina, toliko ojača onda izaziva pažnju, pa i zabrinutost”, smatra Kordesmen.\nŠto se tiče Rusije, ona je "partner SAD-a u više sektora, ali će nastaviti da potvrđuje svoju moć i uticaj na način koji može komplikovati američke interese", navodi se u izveštaju.\nMoskva i Vašington imaju zajednički interes da njihovo nuklearno oružje ne dođe u neželjene ruke. Međutim, procenjuje se da Rusija može da nastavi da demonstrira moć i uticaj na način da komplikuje ostvarenje američkih interesa. To pokazuje prošlogodišnja ruska intervencija u Gruziji. Ona nastoji da učvrsti svoje pozicije u Centralnoj i Istočnoj Evropi, zatim u Centralnoj Aziji.\n“Imajući u vidu da je Rusija druga nuklearna i uopšte vojna sila u svetu, ključni izvoznik oružja, bilo bi nerealno da se ne tretira kao potencijalni rizik”, kaže Kordesmen. On ipak smatra da ne treba precenjivati pretnju od Kine i Rusije, ali u svakom slučaju treba pažljivo pratiti procese u njima.\nU izveštaju se ističe i da su SAD sada mnogo bolje pripremljene da spreče evenutalno novu akciju Al Kaide ili sličnih terorističkih grupacija, jer je, između ostalog, mnogo toga naučeno o njihovoj organizaciji.\nMeđutim, ove grupe i dalje teže da dođu u posed oružja za masovno uništavanje kako bi ga upotrebile protiv Zapada, zaključuje se u Izveštaju američkih obaveštajnih službi.


VULKANIZERI U PROBLEMU: STARE GUME NE MOGU NI DEPONOVATI NI RECIKLIRATI | Hayat.ba\nDa ovo predstavlja veliki problem širom RS, potvrdio je za “Nezavisne novine” Velibor Pančić, vulkanizer iz Banja Luke, koji je naveo da deponija u Ramićima, kod Banja Luke, ne prima automobilske gume jer nema reciklažu za gume.\nNekada je cementara u Tuzli otkupljivala gume i time je pekla cement, ali je to zabranjeno iz ekoloških razloga”, rekao je Pančić, dodajući da vulkanizeri u ovom gradu ne znaju šta da rade, jer niko te gume ne odvozi, a niko ih i ne reciklira. Kako je “Nezavisnim novinama” rekao jedan vulkanizer u Prijedoru, ovo predstavlja problem svih vulkanizera, ali da on srećom ima dovoljno prostora gdje ih može zadržati.\nStefan Kovačić, bivši vlasnik vulkanizerske radnje i auto-praonice u Bijeljini, je kazao da je problem odlaganja starih auto-guma jedan od razloga zašto je svoju vulkanizersku radnju morao zatvoriti. Kako je naveo, kazne za nepropisno odlaganje su visoke, a komunalna preduzeća ne smiju da ih odvoze na deponije.\nDa se na deponiji u Ramićima ne smiju odlagati automobilske gume, za “Nezavisne novine” potvrdio je Novo Grujić, direktor DEP-OT-a, koji je istakao da oni primaju miješani komunalni otpad i neopasni tehnološki otpad, te da gume ne spadaju u te kategorije.


PROTIVGRADNA PREVENTIVA Izbjegnute štete od grada\nZa ovu sezonu nabavljeno je 2.565 protivgradnih raketa\nB. G. / Avaz.ba 05.06.2020\nDejanović: Radari su neprestano uključeni\nOd početka ovogodišnje aktivne protivgradne sezone u gradonosne oblake ispaljeno je 312 raketa. Strijelci „Protivgradne preventive RS“ bili su na visini zadatka, pa su izbjegnute štete od eventualnog grada. Radari su neprestano uključeni, meteorolozi budno prate razvoj vremena u region a strijelci na terenu imaju pune ruke posla.\n- Od početka sezone, 15. aprila, imali smo osam dana sa dejstvima i četiri dana radarskog osmatranja. U gradonosne oblake smo ispalili 312 raketa i do sada nije bilo znatnije štete na terenu. Dejstvovali smo sa automatskim lanserima klasičnim stanicama sa strijelcima i uz to prizemnim generatorima - rekao je mr Tihomir Dejanović, direktor Protivgradne preventive RS.\nU posljednjoj akciji ispaljeno je 29 raketa na području Prijedora, Bosanske Gradiške, Laktaša, Prnjavora i Bijeljine.\nU sistemu protivgradne preventive nalazi se 30 lokalnih zajednica, a od ove sezone su i općine Bosanski Novi, Krupa na Uni i Bosanska Kostajnica.\n- Na branjenom području od 1,1 miliona hektara raspoređeno je 200 klasičnih lansera, 35 prizemnih generatora i 58 automatskih lansera.Za ovu sezonu nabavljeno je 2.565 protivgradnih raketa što je dovoljno – ističe Dejanović.\nProtivgradna preventiva RS Tihomir Dejanović


Špijunske afere na otvaranju Beldoksa – Časopis InterFON\nCeremonija otvaranja osmog po redu Međunarodnog festivala dokumentarnog filma BELDOCS biće upriličena sutra u 19 časova, neposredno pred projekciju srpsko-rumunskog ostvarenja „Šuma”, nagrađenog za svoju inovativnost na prestižnom festivalu u Nionu.\nOvaj nadasve neobični, inspirišući film Siniše Dragina vodi nas na bajkovito, ali arhivski utemeljeno i istoriografski relevantno putovanje u socijalističke vilajete Čaušeskuove Rumunije i Titove Jugoslavije. Kako su izgledali odnosi tadašnjih moćnika i na koji se način izmicala stolica potencijalnim suparnicima, neka su od pitanja na koja „Šuma” ne daje precizno definisan, već jedini logičkim rezonovanjem iznuđen odgovor, u isto vreme rasvetljavajući najveću špijunsku aferu SFRJ.\nDva sata kasnije, na istom mestu (u Velikoj dvorani Sava Centra u 21 čas) svi zainteresovani za nešto konkretnije špijunske zaplete biće u prillici da pogledaju Oskarom ovenčani i u istorijskom smislu unikatan film Lore Pojtres „Citizenfour: dosije Snouden”.\nDa podsetimo, Edvard Snouden, strateg američke NSA, obelodanio je u junu 2013. tajna dokumenta vezana za nadgledanje običnih ljudi i prisluškivanje visokih zvaničnika Evropske unije, a potom prebegao u Rusiju gde mu je odobren azil. Igrom slučaja, Lora Pojtres, prvi medijski profesionalac sa kojim je Snouden stupio u kontakt, zabeležila je čitavo dešavanje video kamerom i godinu dana kasnije izmontirala ovaj vanredno uzbudljiv i aktuelan dokumentaristički triler.\nBELDOCS festival vas nagrađuje sa 3×2 karte za premijeru filma „Šuma”, koja je zakazana za četvrtak 07.05. od 19h u Velikoj dvorani Sava centra I 3×2 karte za premijeru filma „Citizenfour: dosije Snouden” koja počinje od 21h na istom mestu.\nZa učešće u nagradnoj igri potrebno je da u komentaru ovog posta na našoj Facebook stranici date tačan odgovor do 07.05. u 12h, kada ćemo uz pomoć sajta https://www.random.org/ proglasiti dobitnike.\nNagradno pitanje za karte za film „Šuma” glasi: „Gde je smeštena radnja ovog filma”?\nNagradno pitanje za karte za film „Citizenfour: dosije Snouden” glasi: „U kojoj kategoriji je ovaj film nagrađen Oskarom”?


NA DANAŠNJI DAN umro Stevan Stojanović Mokranjac :: Dešavanja u Bijeljini ::\n30. oktobar 2020. / 13:40\nNA DANAŠNJI DAN umro Stevan Stojanović Mokranjac\nNa današnji dan 28. septembra 1914. godine umro srpski kompozitor i muzički pedagog Stevan Stojanović - Mokranjac, član Srpske kraljevske akademije i horovođa Beogradskog pjevačkog društva, u stilizaciji folklornih motiva uzor generacijama kompozitora. Muziku je studirao na Velikoj školi u Beogradu i na konzervatorijumima u Minhenu, Rimu i Lajpcigu, a po povratku u otadžbinu osnovao je Srpsku muzičku školu i Beogradski gudački kvartet. Njegove kompozicije odlikuje izvanredan, umnogome neprevaziđen smisao za umjetničku obradu narodnih pjesama, pri čemu su rukoveti vrhunski domet naše muzike, a crkvena pojanja nesumnjivo među najistaknutijim djelima cjelokupnog pravoslavnog bogosluženja.\nIstog dana 1944. godine jedinice Crvene armije u Drugom svjetskom ratu prešle u Srbiju na osnovu jugoslovensko-sovjetskog dogovora.\nMoskva je 1949. godine jednostrano otkazala ugovor o prijateljstvu i uzajamnoj pomoći SSSR i Jugoslavije, što su slijedile ostale zemlje „socijalističkog lagera“ - Mađarska 30. septembra, Bugarska i Rumunija 1. oktobra, Čehoslovačka 4. oktobra 1949. godine.\nNa današnji dan 2000. godine jugoslovenska izborna komisija donijela odluku o održavanju drugog kruga izbora za predsjednika SRJ. DOS saopštio da ostaje čvrsto i jedinstveno pri stanovištu da ni pod kojim uslovima neće pristati na drugi krug izbora. Širom Srbije održani protesti zbog odluke Savezne izborne komisije.


"Još nekoliko sati za sporazum sa Velikom Britanijom"\n„Još nekoliko sati za sporazum sa Velikom Britanijom“\nSvet Autor:Ana Vušović Marković18. dec. 202013:03\nGlavni pregovarač Evropske unije za Bregzit, Mišel Barnije rekao je danas da se Brisel i London suočavaju sa poslednjim pokušajem da reše problem ribarstva koji je glavni kamen spoticanja za postizanje sporazuma.\nOn je u Evropskom parlamentu rekao da je ostalo samo još nekoliko sati za dogovor.\nKraj „Bregzit-pakla“ na pomolu: Dogovor moguć do petka\nStrah od Bregzita: Šta čeka Britaniju i EU od januara 2021.\n„To je trenutak istine“, rekao je Barnije, dodavši: „Imamo još vrlo malo vremena, samo nekoliko sati“.\nEvropski parlament odredio je nedelju kao rok za postizanje dogovora, ali će svakako morati da odobri bilo koji dogovor pre 1. januara, kada ističe prelazni period nakon izlaska Britanije iz bloka, 31. januara.\nPredsednica Evropske komisije Ursula fon der Lajen i britanski premijer Boris Džonson ocenili su sinoć, posle telefonskog razgovora, da su ostale velike razlike koje treba premostiti kako bi bio postignut trgovinski sporazum posle Bregzita.\nVelika Britanija je 31. januara ove gopdine izašla iz EU, a 31. decembra ističe prelazni period i tada London treba da napusti jedinstveno tržište EU i carinsku uniju.\nAko dve strane ne postignu sporazum, 1. januara 2021. godine će preko noći biti uvedene carine i druge prepreke, što bi dovelo do velikih poremećaja u trgovini.


Vlada FBiH pravi Fond za obnovu, EPBiH daje milion KM! – Magazin Plus\nHome/Vlada FBiH pravi Fond za obnovu, EPBiH daje milion KM!\nVlada FBiH pravi Fond za obnovu, EPBiH daje milion KM!\nVlada Federacije BiH priprema hitnu uspostavu Fonda za obnovu i rekonstrukciju nakon katastrofalnih poplava koje su zadesile našu zemlju, saznaje bh. novinska agencija Patria (NAP) iz izvoda bliskih Vladi.\nU toku je priprema dokumentacije te pregovori o količini sredstava koja će biti prebačena i prikupljena u fond.\nPrema prvim informacijama, još uvijek nije poznato koliko će novca biti na raspolaganju Fondu, ali će biti riječ o milionskim iznosima, obzirom na količinu štete koja je prouzrokovana.\nNezvanično, „Elektroprivreda BiH“ će urgentno izdvojili milion maraka za taj fond, a očekuje se i pomoć drugih državnih kompanija.\n– Jasno je da će biti potreban dugotrajan period obnove od ovakve katastrofe, zbog čega Vlada želi da se ti napori u obnovi intenziviraju i da se koordiniraju na najefikasniji način – kazao nam je izvor.\nKako saznajemo, Vlada će dio sredstava iz budžeta hitno prebaciti u ovaj fond za obnovu, a već je premijer Nermin Nikšić naložio svim ministarstvima i institucijama da naprave maksimalne uštede i izdvoje dio postojećih sredstava za ove svrhe, saznaje Patria.\nTakođer, Nikšić je pozvao veliki broj privrednika iz FBiH danas poslijepodne na razgovore o situaciju u sjedište Vlade FBiH, gdje će im biti predstavljen i ovaj projekt.\nMaglajska policija istukla ljude koji su došli po hranu?\nAkciju prikupljanja sredstava u tržnim centrima


INFLACIJA U EVROZONI DOSTIGLA NOVI REKORD :: Semberija INFO ::\nInflacija u evrozoni porasla je u decembru 2021. godine na 5,0 procenata međugodišnje, što je novi rekordan nivo, prema današnjim preliminardnim podacima statističke službe Evropske unije, Evrostata.\nMeđugodišnja inflacija u monetarnom bloku iznosila je u novembru 4,9 posto.\nRastu indeksa potrošačkih cijena u evrozoni u decembri najviše je doprinjelo poskupljenje energenata od 26 odsto na godišnjem nivou, dok su cijene hrane, alkohola i duvana povećane za 3,2 procenta, neenergetskih industrijskih proizvoda za 2,9 posto, a usluga za 2,4 procenta, objavljeno je na veb sajtu Evrostata.\nNajviše stope inflacije među državama članicama evrozone zabilježene su u decembru u Estoniji od 12 posto na godišnjem nivou, i Litvaniji od 10,7 procenata, dok su najniže stope registrovane na Malti, 2,6 odsto, i u Portugaliji 2,8 posto.\nVisoka stopa rasta potrošačkih cijena u evrozoni proteklih mjeseci glavna je tema u menadžerskim krugovima u kojima se raspravlja o tome da li bi Evropska centralna banka (ECB) trebalo da zauzme agresivniji stav u borbi protiv inflacije.\nECB je prošlog mjeseca saopštila da će do kraja marta okončati korona program kupovine obveznica, uveden prije dvije godine kada je izbila pandemija, ali je istovremeno obećala da će nastaviti sa kupovinama u okviru drugog, redovnog programa podsticaja tokom 2022.\nEvro je ojačao danas za 0,2 odsto prema dolaru, i trgovao se na nivou od oko 1,131 dolara do sredine jutra.\nCIJENE NAFTE PORASLE OD POČETKA GODINE 10%, BRENT KOŠTA 86 DOLARA\nVLADA AUSTRIJE PREDSTAVILA NACRT ZAKONA: VAKCINACIJA OBAVEZNA OD FEBRUARA, KAZNE OD 16. MARTA\nMNOGO RAZGOVORA IZMEĐU RUSIJE I ZAPADA, ZAKLjUČAK SAMO JEDAN: “NEMA POPUŠTANjA”\nPRIJAVLjEN TUŽILAŠTVU ZBOG KRIVIČNOG DJELA „ IZBJEGAVANjE DAVANjA IZDRŽAVANjA“


Završeno asfaltiranje puta u Mačvanskom Pričinoviću - Glas Podrinja\nU utorak se završilo asfaltiranje lokalnog puta u Mačvanskom Pričinoviću, a tim povodom radove su posetili predstavnici Grada Šapca i rukovodilac sektora za izgradnju u JP "Infrastruktura Šabac" Miodrag Filipović.\n-Nastavljamo sa rekonstrukcijom opštinskih puteva, posle Ševarica i Drenovca, završen je put u Mačvanskom Pričinoviću gde je asfaltom presvučeno 500 metara najlošijih deonica opštinskog puta od centra Pričinovića prema Šećerani. Vrednost ovih radova je oko 4 miliona dinara, a radove već standardno po ugovoru o održavanju tih puteva izvodi preduzeće Jugokop iz Šapca. Ova deonica je u ponedeljak pripremljena za asfaltiranje, u utorak je asfaltiranje završeno, nakon toga prelazimo u Štitar, Malu Vranjsku, Sinošević i ostale puteve koji su u planu za obnovu u ovoj godini, rekao je Miodrag Filipović.\n-Ovo asfaltiranje je za Mačvanski Pričinović od izuzetne važnosti, put je bio u jako lošem stanju, posebno neke deonice koje se sada rade, ukupne površine do nekih 3000 kvadrata. Zahvalio bih se lokalnoj samoupravi što nam je na naše molbe izašla u susret. Ova ulica je veoma prometna, ide ka Šećerani i industrijskoj zoni i uglavnom ovuda idu kamioni i autobusi rekao je Đorđe Babić, predsednik Saveta mesne zajednice.


Vlada RS nezadovoljna radom instituta BiH | Republika Srpska\nNaslovna Vijesti Vlada RS nezadovoljna radom instituta BiH\nVlada RS nezadovoljna radom instituta BiH\nMinistar rada i boračko-invalidske zaštite Republike Srpske (RS) Rade Ristović izjavio je danas u Beogradu da Institut za nestala lica u BiH nije dao adekvatne rezultate u identifikaciji svih nestalih u proteklom ratu.\nVlada i porodice poginulih bili su potpuno nezadovoljni radom tog instituta, zbog čega je Vlada formirala Operativni tim za traženje nestalih na nivou RS, a potom i Tim za koordinaciju koji će pokušati da intenziviraju taj proces, izjavio je Ristović za Srnu i Radio-televiziju RS.\nOn je naglasio da Vlada RS u svakom slučaju daje izuzetan značaj ovakvoj aktivnosti.\n„Dolaskom u Beograd na okrugli sto Koordinacije udruženja porodica nestalih želimo da intenziviramo rad i mislimo da će putem Zavoda za sudsku medicinu, koji već postoji u RS, biti odvojena određena sredstva da se intenzivira identifikacija“, istakao je Ristović.\nOn je smatra da će Tim koji je već formiran na nivou Vlade RS postići određene rezultate i da će iskustva sa ovog okruglog stola u Beogradu doprinijeti tome da se u narednom periodu mnogo učini na polju identifikacije.\nNa okruglom stolu moglo se čuti da je u proteklom ratu i u Srbiji bilo ne samo nestalih, nego i kidnapovanih, što je zabrinjavajuće, rekao je Ristović.\n“Takav podatak je postojao i u RS, ali sigurno je da je višestruko postojao kada je u pitanju Kosovo i Metohija“, rekao je Ristović u Beogradu, gdje učestvuje na okruglom stolu „Traženje nestalih lica i prava njihovih porodica“, koji organizuje Koordinacija srpskih udruženja porodice nestalih lica sa prostora bivše Jugoslavije.


NOVA i Demokratska stranka zajedno na beogradskim izborima - NOVA stranka\nNOVA i Demokratska stranka zajedno na beogradskim izborima\n29.12.2017 Press služba 0\nVreme je da u Beogradu pobede ideje, rad, znanje, a pre svega tim. Prvi korak je već napravljen: zajednička lista Demokratske stranke i NOVE za beogradske izbore, zaključak je Vesne Rakić Vodinelić, predsednice Saveta NOVE, i Dragana Šutanovca, predsednika Demokratske stranke na današnjoj zajedničkoj konferenciji za novinare.\nRakić Vodinelić je istakla da joj je čast da "bude prva žena nosilac izborne liste, makar u ovom izbornom ciklusu", dok je Šutanovac naveo da je odlučio da prihvati odluku lokalnih odbora DS i prihvati da se kandiduje za gradonačelnika Beograda.\nŠutanovac je poručio i da koalicija s Novom strankom nije taktika, već da je to strateška odluka, pošto će zajedno nastupati na sledećim parlamentrnim i opštinskim izborima.\nOn je istakao želi da se proširi koalicija DS i Nove stranke, ali da sigurno neće saradjivati sa Srpskom naprednom strankom i Socijalističkom partijom Srbije, koje su "napravile katastrofalno stanje u Beogradu".\n"Sigurno nećemo saradjivati s koalicijom koja trenutno vodi Beograd, već sa onima koji su opozcija. Mi želimo da napravimo socijalno odgovornu, gradjansku koaliciju", kazao je on.\n"Izbori u Beogradu su organizovani tako da se glasa za liste, a onda većina bira gradonačelnika, mi imamo uslovni dogovor da Dragan Šutanovac bude kandidat za gradonačelnika, a ja sam nosilac liste", odgovorila je ona.\nŠutanovac i Rakić-Vodinelić su istakli da je "vreme da Beograd i gradjani dobiju jakog i pouzdanog partnera".\n"Nije vreme za predaju, već da je vreme da u Beogradu pobede ideje, red i znanje", istakao je Šutanovac i ukazao da je glavni grad Srbije najmanje bezbedan u Evropi, posle Kijeva, da u Beograd "vladaju korupcija, netransparentno trošenje novca, urbanistički i saobraćajni haos".\nPo njegovim rečima, umesto pokretača Srbije, Beograd je mesto jeftine zabave, i jeftine radne snage, uz rast rizika od siromaštva, jer ima više od 20.000 beskućnika.\nVesna Rakić Vodinelić je kritikovala aktuelnu vlast jer su ukinute dva osnovna prava i ideje na kojima se Beograd razvijao - sloboda i socijalna pravda.\n"Uprkos svemu, Beograd je evropski grad. Beograd se razvijao na temeljima slobode - sloboda mišljenja, kulturnog i umetničkog stvaranja. Beograd mora da bude kulturni centar, Beograd kao kulturni, a ne kao estradni centar", rekla je Vodinilić.\nPo njenim rečima, zatajilo se u ostvarivanju drugog idela - socijalne pravde, jer postoje isključeni i marginalizovani gradjani.\n"Ideja socijalne pravde ne znači samo borbu protiv bede i siromaštva i mi ćemo se zalagati za socijaizaciju grada, da ne bude isključenih i marginalizovanih", istakla je ona.\nDodala je da školovanje treba da bude besplatno i kvalitetno, i da Beogradjani ne smeju da dozvole da učitelji i nastavnici budu plaćeni manje nego državni činovnici.\nNavela je da se u Beogradu u poslednje vreme "tolerišu najgore, fašističke ideje", a da se kulturna akcija smatra "kritičkim mišljenjem koje treba suzbiti".\nNa listi DS-a i Nove stranke, istakao je Šutanovac, biće veliki broj istaknutih intelektualaca, nestranačkih ljudi, koji će promovisati realna rešenja "koja Beograd neće baciti u mulj".\nPrevious article\tVujić: Razbojničke javne nabavke Next article\tŽivković u emisiji "Uz jutarnju kafu" na TV Naša [VIDEO]


Na javnim okupljanjima do 200 osoba - Volim Danilovgrad\n“Svim vrstama okupljanja, na otvorenom i u zatvorenom prostoru, na javnim mjestima, uključujući i svadbena veselja, sahrane, kao i na sportskim takmičenjima može da prisustvuje do 200 lica”, saopšteno nakon sjednice NKT-a\nNa svim vrstama okupljanja dozvoljeno je prisustvo do 200 osoba.\nTu odluku donio je Nacionalni koordinacioni tim na predlog Instituta za javno zdravlje.\n“Svim vrstama okupljanja, na otvorenom i u zatvorenom prostoru, na javnim mjestima, uključujući i svadbena veselja, sahrane, kao i na sportskim takmičenjima može da prisustvuje do 200 lica”, saopšteno je nakon sjednice NKT-a.\nDodaju da je obavezno poštovanje mjera fizičke distance od najmanje 2 metra.\n“Na sportskim takmičenjima obavezna je dezinfekcija rekvizita za treninge, takmičenja i turnire i predmeta koje sportisti zajedničko koriste”.\nTakođe, dozvoljava se rad disko klubova/barova i noćnih klubova/barova kao i dječjih igraonica u skladu sa uputstvom Instituta za javno zdravlje kao i rad bioskopa, pozorišta i dječjih vrtića.\n“Saobraćajne dozvole kao i dozvole za stalni i privremeni boravak i rad stranaca, kojima je rok važenja istekao, smatraju se važećim do 1. jula 2020.”, saopšteno je nakon sjednice NKT-a.


Erdoganov portparol: Saudijci da izruče ubice Kašogija\nTanjug 8. februara 2019. 07:59\nANKARA – Fahretin Altun, direktor komunikacija turskog predsednika Redžepa Tajipa Erdogana, izjavio je danas da je „potpuni nedostatak transparentnosti“ kod saudijskih zvaničnika u vezi s istragom ubistva novinara Džamala Kašogija duboko zabrinjavajuća i da narušava njihov kredibilitet.\nAltun je za Rojters kazao da saudijske vlasti moraju da izruče Kašogijeve ubice kako bi dokazale da su voljne da služe pravdi.\nOn je rekao da su nalazi u vezi s ubistvom do kojih je došla Turska na liniji s onima iznetim u istrazi specijalne izvestiteljke UN Anjes Kalamar, dodavši da je Ankara posvećena saradnji sa UN u ovoj istrazi.\nSpecijalna izvestiteljka Kalamar juče je saopštila da je istraga UN o ubistvu saudijskog novinara Kašogija pokazala je da je reč o brutalnom zločinu koji je „planiran“ i koji su izvršili državni zvaničnici Saudijske Arabije.\nOna je u sedištu UN U Ženevi saopštila da su saudijski zvaničnici „ozbiljno narušili“ i odložili napore Turske da istraži mesto zločina u saudijskom konzulatu u Istanbulu u oktobru prošle godine.\nKalamarova je, podnoseći izveštavaj o sedmodnevnoj misiji njenog tročlanog tima u Turskoj, rekla je da su imali pristup delu „jezivog audio materijala“ o smrti novinara koji su dobili od turske obaveštajne agencije.\nKašogi je ubijen 2. oktobra prolšle godine u saudijskom konzulatu u Istanbulu.\nOVP veliki pobednik na izborima za EP u Austriji


Kremlj: Rusija nikada nije inicirala trku u naoružanju - Sputnjik Srbija\n14:15 20 Septembar 2020\n18:44 23.12.2016 (osveženo 19:08 23.12.2016) Preuzmite kraći link\nTo će, prema njegovim rečima, pokrenuti mehanizam globalne stabilnosti i bezbednosti.\nRanije je novoizabrani predsednik SAD Donald Tramp na Tviteru napisao da Amerika mora znatno da pojača i proširi mogućnosti u oblasti nuklearnog naoružanja „dok se svet ne opameti u vezi sa nuklearnim bombama“.\nKasnije je Tramp, objašnjavajući tu izjavu, rekao da će u slučaju trke u naoružanju SAD prestići druge igrače u svemu.\nPredsednik Rusije Vladimir Putin je tokom velike konferencije za medije u petak izjavio da su pretpostavke za novu trku u naoružanju stvorile SAD istupajući iz sporazuma o protivraketnoj odbrani.\nPrema rečima ruskog predsednika, Rusija to nije izmislila, te je prinuđena da odgovori na izazov.\ntrka u naoružanju, Kremlj, Donald Tramp


Održan okrugli sto posvećen unapređenju politike životne sredine - Centar za evropske integracije\nOdržan okrugli sto posvećen unapređenju politike životne sredine\nOkrugli sto posvećen unapređenju politike životne sredine u Republici Srbiji kroz jačanje saradnje između civilnog društva, lokalne samouprave i privrede, održan je 24. januara 2013. u Narodnoj skupštini. Diskusija je organizovana kao završna aktivnost u okviru projekta „Znam kako da delujem“ koji podržava Ambasada Kraljevine Norveške u okviru programa „Jačanje organizacija građanskog društva“.\nNa početku okruglog stola sve prisutne pozdravila je predsednica Odbora za životnu sredinu Narodne skupštine Republike Srbije, Milica Vojić Marković i zamenik ambasadora Kraljevine Norveške, Roger Jorgensen.\nPredstavnici projektnog tima prisutnima su predstavili najznačajnije rezultate projekta. U okviru ovog dela predstavljeni su i rezultati sprovodenog istraživanja Kapaciteti lokalne samouprave i OCD za primenu evropskih standarda u oblasti životne sredine.\nPoseban deo diskusije bio je posvećen problemu finansiranja politike životne sredine na lokalnom nivou , formiranju savetodavnih radnih grupa za unapređenje politike životne sredine, položaju privrednog sektora u odnosu na novi zakonodavni okvir za finansiranje životne sredine i unapređenju energetske politike na lokalnom nivou kroz partnerstvo javnih vlasti i civilnog sektora.\nOkrugli sto završen je diskusijom o fondovima EU, kao izvoru finansiranja politike životne sredine na lokalnom nivou, nakon čega je bio organizovan svečani koktel.


Ulaganje u prečistač otpadnih voda - Чечава.орг\nUlaganje u prečistač otpadnih voda\nПочетна / Вијести / Вијести из околине / Ulaganje u prečistač otpadnih voda\nTeslić bi ubrzo trebalo da dobije savremeni kolektor i prečistač otpadnih voda koji će građanima ove opštine olakšati život. Navedena investicija koštaće više od sedam miliona KM.\nPrema riječima Save Kasapovića, načelnika opštine Teslić, tokom januara 2012. godine biće prezentovana studija izvodljivosti za kolektor i prečistač otpadnih voda koji radi konsultantska kuća "WYG international", koju je angažovala EU komisija.\n– Prema prvim procjenama, projekat bi trebalo da košta oko 3,6 miliona evra, dok će se precizniji podaci znati nakon završetka pomenute studije. Od ukupnog iznosa, 50 odsto sredstava biće obezbjeđeno kreditom Evropske investicione banke, 30 odsto od donacija, dok će 20 odsto sredstava obezbijediti Opština Teslić – rekao je Kasapović.\nKaže da će projekat obuhvatiti cijelo gradsko područje i pojedina prigradska naselja, te će biti data mogućnost i ostalim prigradskim naseljima da se povežu na ovaj sistem kanalizacije.\n– U prvoj fazi je predviđeno da prečistač koristi 15.000 stanovnika. Pored toga, realizacijom projekta biće obuhvaćena izgradnja prečišćivača otpadnih voda na lokaciji u Žarkovini što će u značajnoj mjeri doprinijeti manjem zagađenju rijeke Usore – naglasio je Kasapović.\nTrenutno je kanalizacionom mrežom obuhvaćeno gradsko područje Teslića i mali dio prigradskih naselja. Prema podacima komunalnog preduzeća, priključeno je oko 3.700 subjekata, a u toku je izgradnja fekalnog kolektora za naselje Đulići na koji bi prema procjenama trebalo biti priključeno još oko pet hiljada stanovnika.\n– Plan je da se naredne godine potpiše ugovor s Evropskom investicionom bankom o kreditiranju, nakon čega bi započeli radovi na izgradnji postrojenja. Bitno je pomenuti da je lokalna skupština donijela sve neophodne odluke oko realizacije ovog projekta, što uključuje i odluku o kreditnom zaduženju – kažu u Opštini.\n28. децембра 2011. аутор Слободан Милетић категорија Вијести из региона\nBorja spremno dočekuje turiste


Hristov Consulting Vesti » 2011 » March\nPrvi UNIQA dečiji turnir u hokeju na ledu\nPrvi UNIQA dečiji turnir u hokeju na ledu za kategoriju U12 (igrači rođeni 1999. godine i mlađi) u organizaciji HK „Beostar“ iz Beograda, održan je od 11. do 13 marta 2011. godine na klizalištu „Pingvin“ na Novom Beogradu i pomaže deci iz Srbije, da u svojoj zemlji igraju sa najboljim hokejaškim ekipama iz Evrope.\nTurnir je međunarodnog karaktera i na njemu je učestvovalo šest ekipa i to HK TRIGLAV, prvak Slovenije; TEAM CZECH iz Češke, HC MAC i HC MAC2 iz Mađarske, i HK BEOSTAR I HK TAŠ iz Srbije. Svaka od ekipa odigrala je šest turnirskih utakmica raspoređenih u tri takmičarska dana.\nOrganizatori smatraju da je ovo izuzetna prilika za našu decu, jer kada je ovaj sport u pitanju nisu često u prilici da se u našoj zemlji takmiče sa vršnjacima iz Evrope i sveta. Ovakvi turniri, prema mišljenju organizatora, utiču da se kvalitet hokeja u Srbiji dovede na nivo koji omogućava buduće osvajanje medalja.\nInače, HK „Beostar“, pored hokejaša kojih u kategoriji do 18 godina ima 140, ima i najbolju školu klizanja za decu sa 90 polaznika.


🚌 Autobus Beograd → Geteborg - Autobuske Karte | AutobuskiPrevoz.com\nAutobus Beograd - Geteborg\nAutobuske karte za Beograd Geteborg kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nBeograd - Geteborg\nInformacije za Autobus Beograd - Geteborg\nBeograd - Geteborg se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Beograd - Geteborg. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Ostali sportovi - Veslanje: U ponedeljak oba Srpska čamca na stazi\nDupli program za srpsko veslanje. U ponedeljak, 30.jula 2012, na olimpijskog regati 30.letnjih olimpijskih igara u Londonu na stazu izlaze oba srpska čamca. Prvo će od 11,10 časova po našem (10,10 po lokalnom) dvojac bez kormilara Nikola Stojić, Nenad Beđik veslati u repesažu ove discipline u kojem će pokušati da u konkurenciji SAD, Nemačke i Mađarske izbore jedno od prva tri mesta koja vode u polufinale.\nNaš čamac je uprkos odličnom izdanju u kvalifikacijama ostao bez direktnog plasmana u polufinale a u ponedeljak će veslati protiv posada od kojih je imao bolje vreme u kvalifikacijama. Inače, u polufinale dvojca bez kormilara, koje je na programu u sredu, 1.avgusta, već su se plasirali Novi Zeland, Francuska, Poljska, Kanada, Australija, Holandija, Velika Britanija, Italija i Grčka.\n– “Očekujem da se dvojac odvesla dobru trku kao u kvalifikacijama ali sa drugačijim ishodom tj. da ovoga puta dođe do polufinala. Imaće jaku konkurenciju a to što su Stojić i Beđik imali bolje vreme u kvalifikacijama u odnosu na SAD, Nemačku i Mađarsku ne mora ništa da znači u repesažu. Ovo su Olimpijske igre, sve reprezentacije su došle maksimalno spremne i svaka trka je priča za sebe”\nPola sata nakon dvojica bez kormilara na poprište staze u Itonu izlazi četverac bez kormilara kormilara Miloš Vasić, Goran Jagar, Miljan Vuković, Radoje Đerić koji će imati vatreno krštenje na olimpijskim igrama. Naš mladi teški četverac u kojem su svi, osim Jagara, i dalje mlađi seniori veslaće u prvoj grupi kvalifikacija u kojoj će se za jedno od prva tri mesta koja direktno vode u polufinale (četvrtak, 2.avgust) boriti sa posadama Novog Zelanda, Australije, Kanade i Nemačke.\n– “Budući da je ovo prva trka teškog četverca u Itonu očekujem, pre svega, da odvesla na svom maksimlanom nivou, kako taktičkom tako i tehničkom. Naši momci su u teškoj grupi u kojoj je Australija blagi favorit. Od ostalih reprezentacija Novog Zelanda, Kanade i Nemačke, iako pripadaju veslačkim velesilama, bili smo bolji ove sezone. Iako to ne mora ništa da znači iskreno se nadam da ćemo nastaviti tako gde smo stali na Svetskom kupu u Minhenu kada smo zauzeli peto mesto i po plasmanu bili ispred svih sutrašnjih protivnika, osim Australijanaca”\nInače, osim Gorana Jagara, koji je veslao u dvojcu bez kormilara sa Nikolom Stojićem na Igrama u Pekingu 2008, ostali članovi posade teškog četverca će u ponedeljak imati debi na najvećoj svetskoj smotri sporta.


Barak Obama pozvan da peva u Američkom idolu – Nadlanu.com\nBarak Obama pozvan da peva u Američkom idolu\nObjavljeno 31. jan 2012. / 13:35:18\nVAŠINGTON, 31. januara 2012. (Beta) – Američki predsednik Barak Obama dobio je poziv da nastupi u šou programu "Američki idol" i otpeva pesmu sa Alom Grinom, objavljeno je na sajtovima koji prate šou biznis.\nVAŠINGTON, 31. januara 2012. (Beta) – Američki predsednik Barak Obama dobio je poziv da nastupi u šou programu “Američki idol” i otpeva pesmu sa Alom Grinom, objavljeno je na sajtovima koji prate šou biznis.\nObama je početkom januara otpevao nekoliko stihova Grinovog hita “Let’s Stay Together”, koja je potom postala zvanična pesma njegove predsedničke kampanje.\nObamu je u “Američki idol” putem Tvitera pozvao producent te emisije Najdžel Litgou. “Dopadaju nam se vaše glasovne sposobnosti i pozivam vas da prisustvujete šouu ‘Američki idol’ i otpevate duet sa Alom Grinom”, naveo je Litgou.\nDobra zarada londonskih pozorišta\nMadjarski Uj sinhaz u Novom Sadu


GDPR i Veritas - nakon tri meseca od početka primene - Dan u Beogradu\nNaslovna » BG svaštara » Tech Radar » GDPR i Veritas – nakon tri meseca od početka primene\nDuB volonteri 26. avgust 2018. Tech Radar Postavite komentar\n360 Data Management Suiterešenje kompanije Veritas obuhvata niz alata i naprednih softverskih tehnologija za upravljanje informacijama i njihovu analizu. Ono može pomoći kompanijama da uspešno započnu svoje putovanje ka krajnjem cilju – postizanju usaglašenosti poslovanja sa GDPR regulativama. Oslanjajući se na proverena softverska rešenja koja će unaprediti IT infrastrukturu korisnika, zainteresovanim stranama unutar kompanije omogućava se efikasno i transparentno uključenje u odgovarajuće procese bitne za sve propisane GDPR regulative.\nInformation Mapje aplikacija koja radi u oblaku, pomažući da kompanije steknu bolji uvid u nestrukturirane podatke. Information Map izvlači metapodatke iz NetBackup‑a i predstavlja ih u sklopu alata sa vizuelnom navigacijom, pomažući korisnicima da identifikuju rizike, vrednost i otpad u svojim primarnim skladištima podataka. Veritas‑ov NetBackup omogućava izradu rezervnih kopija podataka i povraćaj podataka iz backup‑a na kompletnoj IT infrastrukturi, nezavisno od platforme, bilo da je ona virtuelna, fizička ili je u pitanju „oblak“.\nKompanije moraju da razumeju ko je taj ko bi trebalo da bude ovlašćen i ko pristupa ličnim podacima u sklopu korporativnog fajl sistema. To je veoma teško, s obzirom na to da su okruženja za skladištenje podataka fragmentirana i sačinjena od servera datoteka, usluga za skladištenje u „oblaku“, različitih uređaja i sistema za bekapovanje i arhiviranje podataka. Data Insight 5.1kompanije Veritas analizira nestrukturirane podatke i kakav pristup njima imaju korisnici na različitim kanalima, uključujući servise u oblaku, kao što su Box, Dropbox, Google Drive itd. Softver pokreće analizu podataka da bi se postiglo upravljanje podacima koje treba sačuvati određeno vreme, postigla usaglašenost s regulativom o čuvanju podataka određeno vreme, sa zahtevima za obezbeđivanje pristupa podacima, a i da se stekne bolje razumevanje rizika u vezi sa osetljivim podacima.\nTagoviGDPR GDPR (General Data Protection Regulation) Opšta uredba o zaštiti podataka o ličnosti rešenja veritas\nPrethodni „Bus plus“ dopune za septembar 2018.\nSledeći Naučite dete da upravlja vremenom


Младост из Лучана пред финале Купа против Партизана од ФСС тражи само једну ствар, Радник "бoцнуо" Вучелића\n11-05-2018 20:39 Sport Fudbal\nFudbalski klub Mladost iz Lučana zatražio je od Fudbalskog saveza Srbije (FSS) da ne podlegne pritisku Partizana i da ne menja mesto odigravanja finala Kupa koje je zakazano za 23. maj u Surdulici.\nZa trofej u Kupu Srbije boriće se Mladost i Partizan, a crno-beli su uputili zahtev FSS-u da se mesto odigravanja finala promeni.\n- Partizan ima trenutno tri frakcije navijača, nerealno je da se meč organizuje na Radnikovom stadionu - rekao je za "Sportski žurnal" generalni direktor Partizana Miloš Vazura.\n- Takodje, podržavamo to što je FSS zakazao finale van Beograda i što je baš Surdulica domaćin. Ceo taj fudbalski region, kome pripada i grad Surdulica, a na kraju i FK Radnik i ljudi koji ga vode, apsolutno to zaslužuju - navodi se u saopštenju.\n- Promena mesta odigravanja finalne utakmice nema smisla, posebno ako se uzme u obzir da se ljudi iz Surdulice već mesec dana bave njenom organizacijom. Mladost u potpunosti podržava odluku FSS da se finalna utakmica Kupa Srbije odigra na stadionu u Surdulici i nadamo se da će na toj odluci i ostati - dodaje se.\n- Moguće je da kapacitet broja mesta na tribinama nije po meri gospode iz Beograda, ali smo ubeđeni da takvo mišljenje ne dele istaknuti ljubitelji fudbala. Nema razloga za frustracije, jer finale Kupa se neće igrati na livadi, već na stadionu evropskog ranga - naveo je Radnik.\n- Zato pozivamo gospodina Milorada Vučelića da ponese kvalitetne tompuse u Surdulicu i da se prepusti sportskom uživanju u najlepšem regionu Srbije. Iskreno verujemo da ima sportskog i društvenog života i izvan beogradskog "kruga dvojke", Senjaka i Dedinja - dodaje se u saopštenju Radnika.\nMilovanović: Najveći uspeh ove generacije!


KAREMANS PRISTAO DA SVEDOČI\nRatko Mladić i Ton Karremans u Srebrenici\nPukovnik Ton Karemans/Karremans, koji je u julu 1995. zapovedao Holandskim bataljonom UN u Srebrenici, svedočiće na sudjenju Vidoju Blagojeviću i Draganu Jokiću, bivšim zapovednicima Bratunačke i Zvorničke brigade VRS - potvrdilo je Ministarstvo odbrane Holandije.\nKaremans će svedočiti na zahtev odbrane prvooptuženog Vidoja Blagojevića, koja je od Pretresnog veća tražila da se holandskom pukovniku uputi takozvana subpoena, odnosno poziv pod pretnjom kazne. Sudije su, medjutim, odlučile da - posredstvom holandskih vlasti - prvo provere da li bi Karemans pristao da dobrovoljno svedoči. U odgovoru na zahtev Pretresnog veća, holandsko Ministarstvo odbrane je to potvrdilo, navodeći da je pukovnik Karemans spreman da se pojavi pred Tribunalom u vremenskom okviru koji su odredile sudije: izmedju 16. i 22. juna ove godine.\nO dogadjajima u Srebrenici u julu 1995. pukovnik Karemans je svedočio na raspravi na kojoj su potvrdjene optužnice protiv Radovana Karadžića i Ratka Mladića, održanoj u leto 1996. godine. Nije se, medjutim, pojavio na sudjenju generalu Radislavu Krstiću, bivšem zapovedniku Drinskog korpusa VRS koji je u medjuvremenu pravosnažnom presudom proglašen krivim za pomaganje i podržavanje genocida i osudjen na 35 godina zatvora. Na tom sudjenju svedočio je Karamansov zamenik iz Srebrenice, major Robert Franken/Frannken, koji se u septembru prošle godine kao svedok optužbe pojavio i na sudjenju Blagojeviću i Jokiću.\nBranilac Vidoja Blagojevića, američki advokat grčkog porekla Majkl/Michael Karnavas, će po svemu sudeći pokušati da uz pomoć pukovnika Karamansa ospori one delove svedočenja majora Frankena iz septembra 2003. koji su bili posebno nepovoljni po njegovog klijenta.


U Srbiju stižu rukavice iz Indije - Neverovatna Indija\nNaslovna Srbija U Srbiju stižu rukavice iz Indije\nU Srbiju stižu rukavice iz Indije\nMinistar spoljnih poslova Ivica Dačić izjavio je da je do sada najveću pomoć u borbi sa epidemijom koronavirusa Srbiji dala Kina, kao i da Rusija sprema pomoć koju će nam poslati. Rekao je da bi iz Indije trabalo da stigne sedam miliona i 700 hiljada rukavica, za šta je otišao avion, kao i da je do sada dovezeno oko 4.000 građana Srbije iz inostranstva.\n„To je u ovom trenutku jedna činjenica i niko ne bi trebalo da se ljuti zbog toga što mi to govorimo. Kina je u ovom trenutku u mogućnosti da nam pomogne“, rekao je Dačić tokom gostovanja na TV Pink.\n„Sedam miliona i 700 hiljada rukavica trebalo je iz Indije da dođe i po to je otišao avion iz Evropske unije – tako da je ta donacija Evropske unije samo let“, rekao je Dačić.\nOn je kazao i da je do sada dovezeno oko 4.000 građana Srbije iz inostranstva, a prema njegovim rečima, bilo je mnogo onih koji su odustali od povratka.\nRekao je i da je napravljen dogovor da EU prevozi naše ljude i da će Srbiji da iskoristi te mehanizme da pomogne tamo gde sama ne može da dođe.\nSrbija besplatno prevozi svoje državljane, što nije slučaj sa drugima, rekao je Dačić.\nRekao da državljana Srbije koji žele da se vrate u Srbiju ima u Indiji, u Tajlandu, u Vijetnamu, Egiptu, Somaliji, na Maldivima, u Alžiru i Nigerija, gde su radnici Energoprojekta, kao u Meksiku, Japanu, Kongu i SAD gde se do sada za povratak prijavilo 700 ljudi.\nDačić je rekao da je i Crna Gora plasirala laž da je Srbija zaplenila tri njihova respiratora, a da je situacija bila takva da je Srbija naručila respiratore preko firme, koja je verovatno te respiratore uzela od druge privatne firme, koja je imala dogovor sa Crnom Gorom, ali da je Crna Gora trebalo da se obrati Srbiji i da bi problem bio rešen.\nPrethodni tekstVrhovni sud Indije: Mediji da prenose samo zvanične vesti o korona virusu\nSledeći tekstIndijski par blizance krstio imenima nadahnutim virusom


Prva godina Vijeća ministara BiH: 333 miliona eura zaduženja, 4 zakona i optužnica – Fokus.ba\nPrva godina Vijeća ministara BiH: 333 miliona eura zaduženja, 4 zakona i optužnica\nNavršilo se prvih godinu dana mandata Vijeća ministara Bosne i Hercegovine (BiH)\nOd 23. decembra 2019. ovaj saziv održao je 22 redovne i 37 vanrednih sjednica, piše Slobodna Evropa.\nObavezali se na reforme i popravljanje međusobnih odnosa\nU planu rada za 2020. godinu, aktuelno Vijeće ministara BiH istakao je, kao ključne, reformske oblasti – ekonomiju, reformu javne uprave, eurointegracije i popravljanje odnosa unutar BiH, uz nastavak saradnje sa međunarodnim finansijskim institucijama i međunarodnom zajednicom. Kao prioritet uvršteno je i pitanje rješavanja migrantske krize.\nOd 14 prioriteta koje je Europska komisija postavila pred BiH u maju 2019., a koji se odnose na vladavinu prava, borbu protiv korupcije i zaštitu prava svih građana, kao preduslov za odobravanje zahtjeva BiH za članstvo u EU, nije urađeno mnogo, što je u novembru konstatovao i Odbor za stabilizaciju i pridruživanje.\nOd svih zahtjeva, Vijeće ministara jedino je uspjelo usvojiti Revidiranu strategiju za rad na predmetima ratnih zločina, na čije usvajanje se čekalo dvije godine. Predlagač je bilo Ministarstvo pravde BiH.\nVlasti u Bosni i Hercegovini su 2008. godine usvojile Strategiju za rad na predmetima ratnih zločina. Ona predviđa da se na državnom nivou procesuiraju najsloženiji predmeti u roku od sedam godina, a da svi budu prebačeni na entitetski nivo i završeni do 2023. godine.\nZbog toga što najsloženiji predmeti ratnih zločina nisu završeni na državnom nivou, 2018. godine pripremljena je Revidirana strategija, koja predviđa ubrzavanje procesuiranja predmeta ratnih zločina kroz raspodjelu predmeta na sudove u Federaciji BIH i Republici Srpskoj (dva entiteta u BiH).\nZaduženja, problemi sa budžetom i raspodjelom novca\nVijeće ministara BiH u aprilu 2020. godine zadužilo je Bosnu i Hercegovinu kod Međunarodnog monetarnog Fonda (MMF) za 333 miliona eura putem Instrumenta za brzo finansiranje po kamatnoj stopi od 1,05 posto i uz period odgode plaćanja kredita od 39 mjeseci. Ovaj kredit za koji se tvrdilo da je pomoć u borbi protiv posljedica pandemije korona virusa, izazvao je političku krizu u BiH oko raspodjele, a novac je oko dva mjeseca bio na računu Centralne banke BiH.\nTek početkom juna, Vijeće ministara BiH postiglo je dogovor o raspodjeli 333 miliona eura MMF-ovog kredita. Od ukupnog novca, 61,5 posto je dato Federaciji BiH sa njenih deset kantona, 37,5 posto Republici Srpskoj, a jedan posto Brčko distriktu. Otplatu duga vrše entiteti i Brčko distrikt (posebna administrativna jedinica u BiH).\nIako se Bosna i Hercegovina željela dodatno zadužiti kod Međunarodnog monetarnog fonda za oko 750 miliona eura, kako bi se prevazišle posljedice izazvane epidemijom korona virusa, to se nije desilo.\nPregovori sa MMF-om su počeli, ali se unutar BiH vlasti ne mogu dogovoriti oko uslova koje je ta međunarodna institucija postavila.\nMMF traži unapređenje jedinstvenog ekonomskog prostora, reforme u pogledu digitalizacije, stvaranja jedinstvenog energetskog tržišta i promovisanja kreditne ekspanzije. Pored toga, jedan od uslova za dobijanje kredita je uspostavljanje fonda za restrukturiranje banaka i jačanje saradnje između entitetskog i državnog nivoa u pogledu predviđanja i upravljanja potencijalnim finansijskim krizama. Iz Republike Srpske smatraju kako bi ovim zahtjevima pristali na prenos nadležnosti sa entiteta na državu, na što ne pristaju.\nVijeće ministara u planu ima i zaduženje od 250 miliona eura makrofinansijske pomoći od EU, za koji je u decembru usvojen Memorandum o razumijevanju između BiH i EU.\nPomoć koja je najavljena kao podrška BiH za ekonomsku stabilizaciju i program reformi, a isplaćuje se u dvije rate, od kojih svaka iznosi do 125 miliona eura.\nTokom čitavog mandata aktuelnog Vijeća ministara u 2020. godini, institucije BiH finansirane su na osnovu Odluke o privremenom finansiranju. Ista odluka je bila na snazi i tokom cijele 2019. godine, jer u BiH nije bila konstituisana vlast, nakon izbora 2018. godine.\nU martu ove godine Vijeće ministara BiH usvojilo je Nacrt budžeta BiH za 2020. bez saglasnosti predstavnika iz Republike Srpske (RS). Zbog toga je Vijeće ministara BiH donosilo kvartalno odluke o privremenom finansiranju, a posljednja je donesena 16. decembra.\nVijeće ministara BiH, 16. septembra dalo je saglasnost na Ugovor o nabavci vakcina putem Globalnog saveza za vakcine (GAVI) i ovlastilo ministricu civilnih poslova, Ankicu Gudeljević da ga potpiše, što je ona i učinila 18. septembra.\nIz Vijeća ministara BiH nakon sjednice održane 3. decembra istakli su kako je BiH naručila 1.232.000 doza potencijalnih vakcina protiv COVID-a 19, za 20% populacije putem GAVI, te da bi one mogle stići u BiH u prvom kvartalu 2021. godine.\nMeđutim, osim ove nabavke sa državnog vrha, entitet Republika Srpska naručio je rusku vakcinu Sputnjik V koja je u avgustu registrovana u toj zemlji.\nOptužnica protiv ministra sigurnosti\nTužilaštvo BiH podiglo je sredinom decembra optužnicu protiv ministra sigurnosti u Vijeću ministara BiH Selme Cikotića zbog zloupotrebe položaja ili ovlaštenja. U istoj optužnici terete se i Muriz Druškić, član Komisije Vijeća ministara za odlučivanje po žalbama u predmetima sigurnosnih provjera, te direktor Obavještajno-sigurnosne agencije BiH (OSA) Osman Mehmedagić.\nNjima se na teret stavlja da su tokom avgusta 2020. godine zloupotrijebili službeni položaj ili ovlasti, kao i resurse i kapacitete OSA-e u svrhe privatnih i ličnih interesa, kako bi došli do informacija i fotografija o pošiljaocu anonimne krivične prijave protiv direktora OSA-e. Riječ je o izuzimanju videosnimka nadzornih kamera iz pošte u sarajevskom naselju Alipašino Polje.\nVijeće ministara BiH nije na pravi način rješavao problem migranata koji prema procjenama nadležnih institucija u BiH trenutno ima oko 3.000.\nTek sredinom decembra počeo je sa formiranjem radne grupe koja bi trebala da radi na izradi petogodišnje Strategije za upravljanje migracijama.\nZbog neslaganja sa načinom rješavanja migrantske krize, Vijeće ministara u junu je napustio dotadašnji ministar sigurnosti BiH Fahrudin Radončić, lider Saveza za bolju budućnost (SBB), a na njegovo mjesto imenovan je kadar SDA Selmo Cikotić.\nFormiranje Vijeća ministara BiH kasnilo zbog neslaganja oko saradnje sa NATO\nAktuelno Vijeće ministara BiH započelo je svoj rad slanjem Programa reformi BiH u sjedište NATO u Briselu. Program reformi rezultat je kompromisa koje su članovi Predsjedništva Bosne i Hercegovine, Milorad Dodik, Šefik Džaferović i Željko Komšić postigli u novembru 2019. godine.\nGodišnji nacionalni plan (ANP) priprema svaka država koja želi da postane članica NATO saveza. Za njegovo usvajanje nije želio glasati Milorad Dodik, član Predsjedništva BiH, čiji uslov je bilo postavljanje Tegeltije za predsjedavajućeg Vijeće ministara BiH.\nSa druge strane, Željko Komšić i Šefik Džaferović, članovi bh. Predsjedništva, uslovljavali su formiranje Vijeća ministara BiH slanjem ANP u sjedište NATO u Briselu. Kompromis je postignut Programom reformi BiH, koji se suštinski ne razlikuje od Godišnjeg nacionalnog plana (ANP). Radi se o planu postignuća i reformi u oblastima političkih, sigurnosnih, pravnih i odbrambenih.\nKo čini Vijeće ministara BiH?\nVijeće ministara BiH je organ izvršne vlasti Bosne i Hercegovine.\nSastavljen je od devet ministarstava – ministarstvo vanjskih poslova, spoljne trgovine i ekonomskih odnosa, finansija i trezora, komunikacija i prometa, civilnih poslova, ljudskih prava i izbjeglica, pravde, sigurnosti i odbrane.\nZa predsjedavajućeg Vijeća ministara BiH imenovan je Zoran Tegeltija, nekadašnji ministar finansija Republike Srpske (RS) i član Saveza nezavisnih socijaldemokrata (SNSD), najjače partije u bh. entitetu Republika Srpska čiji je lider Milorad Dodik, član predsjedništva BiH.\nIz SNSD-a su još u Vijeće ministara izabrani Staša Košarac za ministra vanjske trgovine i ekonomskih odnosa, te Vojin Mitrović za ministra komunikacija i transporta BiH.\nIz Stranke demokratske akcije (SDA) su Bisera Turković, ministrica vanjskih poslova BiH, te Selmo Cikotić, ministar odbrane BiH.\nIz Hrvatske demokratske zajednice BiH (HDZ BiH) izabrani su Vjekoslav Bevanda za ministra finansija i trezora BiH, Ankica Gudelјević za ministricu civilnih poslova BiH, Josip Grubeša za ministra pravde BiH.\nU Vijeće ministara imenovani su i Sifet Podžić, kadar Demokratske fronte (DF), za ministra odbrane BiH, te Miloš Lučić iz Demokratskog narodnog saveza (DNS) za ministra za ljudska prava i izbjeglice.\nOvo je osmi saziv ove izvršne institucije od završetka rata u Bosni i Hercegovini (1992.-1995.)


InfoBrcko.com - BBC: Srbija optužuje ruske agente za špijunsku zavjeru\nBBC: Srbija optužuje ruske agente za špijunsku zavjeru\tIstaknuto\nAleksandar Vučić potvrdio je da je ruski obavještajac imao sastanak s penzionisanim srpskim vojnim oficirom, tokom kojeg su razmijenili novac.\nTokom sedmice na YouTubeu je objavljen snimak sastanka ova dva muškarca, koji datira iz decembra. Vučić je rekao da su njegovi zvaničnici također pronašli dokaze o još deset kontakata između ruskih agenata i srpskih vojnih dužnosnika.\nMeđutim, kategoričan je da ti incidenti neće utjecati na bliske odnose Srbije s Rusijom. Kazao je i to da je siguran da Vladimir Putin nije obaviješten o postupcima ruskih agenata.\nRus je identificiran kao potpukovnik Georgy Kleban, bivši pomoćni vojni ataše u Ruskoj ambasadi u Beogradu, koji na snimku pozdravlja penzionisanog oficira srpske vojske koji je identificiran samo kao ZK.


Hatem Ben Arfa pojačao francuskog prvoligaša! - Sportske novosti\nNaslovna Fudbal Transferi Fudbal Hatem Ben Arfa pojačao francuskog prvoligaša!\nDugo je Hatem Ben Arfa tavorio na tribinama stadiona PSŽ-a, a u ovom prelaznom roku je promenio klub pa ćemo ga gledati u dresu Rena, gde prelazi kao slobodan igrač po isteku ugovora, a u novom klubu će ostati naredne dve godine.\nHatem Ben Arfa igra na mestu krilnog napadača, ima 31 godinu i nekada je smatran za najtalentovanijeg igrača Francuske. Svoju karijeru je počeo u redovima Klarefonteina, odakle prelazi u redove Liona gde je bio sve 2008.godine kada karijeru nastavlja u Marseju. Usledila je pozajmica Njukastlu, a potom i transfer u ovaj klub. U 2015-oj godini uradio je najbolji potez karijer prelaskom u Nicu gde je potao najbolji igrač kluba i igrao zapaženu ulogu u napretku ovog kluba ka vrh lige. Dobre partije donele su mu transfer u PSŽ, ali i više sedanja na klupi i tribinama nego u igri. Ukoliko se vrati u formu iz Nice, biće veoma ozbiljno pojačanje za Ren.\nPrethodni tekstNapadač crno-belih u Arsenalu!\nSledeći tekstOvog leta prešao u Lester koji ga je sada prosledio Seltiku!


Prokuplje:Nastavlja se gradnja crkve u Tovrljanu - Blace Info Press\nProkuplje:Nastavlja se gradnja crkve u Tovrljanu\nU selu Tovrljane nadomak Prokuplja svečano je obeležen nastavak gradnje crkve Svete Petke u tom selu i uspešna saradnja Opštine Prokuplje sa meštanima i đacima osnovne škole koja je u tom selu posle prekida od gotovo 50 godina ponovo počela da radi 2015. godine.\nMeštani, gosti iz Prokuplja i Kuršumlije, dobrotvori i učenici, budući prvaci prigodnom svečanošću obeležili su i završetak jedne uspešne školske godine.\nOni su poželeli da se radovi na obnovi i izgradnji crkve što pre završe, kako bi se pored škole i crkve kao centra prosvetiteljstva, znanja i kulture ljudi okupljali, sklapali brakove, krštavali decu i ostajali na svojim ognjištima.\n-Veoma je značajno da je pre dve godine ovde otvorena škola. Takođe smo ponosni da smo sopstvenim snagama i uz svesrdnu pomoć ljudi rođenih u ovom selu, koji sada žive širom naše zemlje uspeli da krenemo u obnovu crkve u Tovrljanu, rekao je učitelj Marko Čikarić koji je sa svojim đacima pripremio kulturno-zabavni program kojim su se učenici predstavili gostima.\nOn je pozvao sve ljude dobre volje da pomognu u izgradnji crkve, posebno ističući da su oduvek škola i crkva bile mesta na kojima su se okupljali ljudi i gde se osećao duh.\nSvi koji žele da pomognu gradnju crkve Sveta Petka u Tovrljanu mogu da se jave Mesnoj kancelariji u tom selu na telefon 066/310-915.\nSledeća vest Reč stručnjaka – poljoprivredna stručna služba Prokuplje o zaštiti voćnih kultura\nPredhodna vest Blace/Kuršumlija:Korisnici doma za odrasla i stara lica Blace obišli znamenitosti Lukovske Banje


Svaka domaćica bi i te kako trebalo da vodi računa o tome da na primer ne prosipa talog od kafe u sudoperu. Možda to nekome zvuči čudno u današnje vreme, ali je činjenica da vodoinstalateri imaju pune ruke posla, kada je u pitanju zapušenje sudopere.\nU većini slučajeva će posavetovati svoje klijente da vode računa posebno o ovome. Isto tako se preporučuje i da se izbegava sipanje ulja ili masti u odvod. Većina domaćica to i zna, ali smatra da u današnje vreme cevi jesu kvalitetnije nego ranije.\nMeđutim, iako to zaista jeste slučaj u većini zgrada, posebno u onima novije gradnje, neretko se događa da dolazi do problema sa funkcionisanjem odvoda na sudoperi.\nUkoliko zaista želite da u najkraćem mogućem roku rešite ovaj problem, vodoinstalateri su vam na raspolaganju u svakom trenutku. Ono što je važno napomenuti jeste da svaki vodoinstalater nudi i mogućnost hitnih intervencija, odnosno da će izaći na teren u najkraćem mogućem roku nakon što dobije poziv od klijenta.\nSvakako da će zapušenje sudopere biti otklonjeno vrlo brzo u tom slučaju, ali pre nego što ih kontaktirate probajte sami da otklonite problem, pogotovu ako već imate u stanu neko sredstvo za otpušavanje, ništa ne gubite da sami probate, pa tek u slučaju da ne uspete onda pozovite majstore.\nSa druge strane, mnogi smatraju da nije potrebno odmah da bude kontaktiran vodoinstalater, već pribegavaju nekim metodama za odgušenje sudopere. Ali bi trebalo svakako da znaju i to da te metode obično ne mogu da reše problem trajno. Svakako da je taj majstor specijalizovan za odgušenje sudopere, te da će zaista što je moguće pre izaći na teren, pa ručno ili mašinski otpušiti slivnik na sudoperi i omogućiti njegovo nesmetano korišćenje.


Sada je Mlađan Đorđević Tadićev savetnik zadužen za Kosovo i Metohiju i ništa ga zvanično ne vezuje za bilo kakve poslove u Crnoj Gori.\nJedan je od osnivača humanitarne organizacije "Naša Srbija", koja se, kako piše, brine o deci koja su u ratovima na prostoru bivše SFRJ ostala bez jednog ili oba roditelja.\nDug je spisak pomoći koju je “Naša Srbija” dala, pretežno Srbima na Kosovu, dug je i spisak donatora koji obezbeđuju novac - od generalnog sponzora Banke Intesa do Delta banke i Grand kazina i mnogih anonimnih donatora koji, kako je jednom prilikom rekao sam Đorđević, ne žele da se eksponiraju.\nĐorđević se ne pojavljuje u medijima, uglavnom se njegovo ime pominje u izveštajima sa događaja kojima prisustvuje. Tako ga je bilo na mestima gde je uručivana pomoć “Naše Srbije”, do najvažnijih crkvenih skupova na Kosovu i u Srbiji, uključujući i ustoličenja novog Patrijarha, ali i na "fensi" mestima, kao što je otvaranje Grand kafea u centru Beograda.\nNismo našli podatke o vezama Đorđevića sa Crnom Gorom osim jednog koji može biti zanimljiv. Savetnik predsednika je na Savindan ovog januara bio prisutan na svetosavskoj akademiji u hramu Hristovog vasrksenja u Podgorici, a dan kasnije je u Pljevljima istim povodom bio šef diplomatije Vuk Jeremić. Taj dolazak bez najave podgoričkim vlastima, izazvao je diplomatski skandal.\nSrbija Đukanovićevu optužbu smatra neutemeljenom\nOpozicija "s prezirom" odbacuje Đukanovićeve optužbe


Naslovna EventsEventsMilutin Milanković: Predavanje i film o velikom naučniku\nU okviru svečanosti povodom Savindana, po prvi put u Austriji, biće održano predavanje o jednom od najvećih srpskih naučnika, Milutinu Milankoviću. Pored predavanja biće prikazan i kratki film pod nazivom „Putnik kroz Vasionu i vekove“.\nPredavanje će se održati u subotu 1. februara 2020. godine u crkvi Vaskrsenja Hristovog u Beču (Engerthstraße 160, 1020 Wien).\nPrisutnima će se obratiti Slavko Maksimović, predsednik udruženja “Milutin Milanković“ iz Beograda, kako bi se na što bolji način prikazao Milutin Milanković, koji je imao svetsku slavu, a u srpskom narodu bio pomalo zaboravljen. Gost večeri biće i etno pojac Ljuba Manasijević.\nPosetioci će moći da saznaju o Milankovićevom radu na Univerzitetu i Akademiji u Beogradu, njegovom boravku u internaciji u Budimpešti, životu i radu u Beču, učešću na pravoslavnom kongresu u Carigradu 1923. godine i o njegovom bogatom građevinskom aktivnošću u Srbiji i Jugoslaviji.\nPredavanje će označiti i završetak izložbe o Milutinu Milankoviću, koja je bila postavljena u crkvi Rođenja Presvete Bogorodice povodom 800 godina autokefalnosti Srpske pravoslavne crkve.\nUdruženje Milutin Milanković ima preko 2.000 dokumenata, prikupljenih, obrađenih i digitalizovanih, i nekoliko stotina predmeta iz Milankovićevog ličnog života, a najveća želja članova udruženja je da Milutin Milanković dobije muzej u Beogradu.\nIako je, posle završenih studija i promovisanja u doktora tehničkih nauka, stekao ugled afirmisanog građevinskog stručnjaka i pronalazača, Milutin Milanković 1909. godine, poput brojnih srpskih intelektualaca iz rasejanja, nošen dubokim patriotizmom, napušta udoban život, uspešan i finansijski veoma unosan posao građevinskog inženjera u Beču i dolazi u Beograd gde je bio profesor Filozofskog fakulteta.\nUradio je i predložio reformu Gregorijanskog i Julijanskog kalendara.\nPredavanje u Beču o velikom Milutinu Milankoviću\nDatum: Subota, 1. februar 2020. godine u 19:00 časova\nAdresa: Hram Vaskrsenja Hristovog, Engerthstraße 160, 1020 Wien\nOrganizator: Prosvjeta Austrija\nBeč, dijaspora, kulturna manifestacija, nauka, život u beču


Svilajnac: "Regent" otvara fabriku, prisustvuje Vučić\nTanjug 20. septembra 2021. 06:07\nSVILAJNAC – Kompanija za proizvodnju električne rasvete „Regent Lighting“ iz Švajcarske otvara danas fabriku u Svilajncu.\nSvečanom otvaranju prisustvovaće predsednik Srbije Aleksandar Vučić, a ceremonija otvaranja zakazana je za 10 sati, saopštila je preš služba predsednika.\n„Regent“ je u Svilajncu iznajmio objekat od preko 1.000 kvadratnih metara, gde je započela proizvodnju, a paralelno gradio je objekat za sopstvenu fabriku, u prvoj fazi 6.000 kvadratnih metara, a u drugoj još toliko, saopštila je ranije Služba za odnose sa javnošću Skupštine opštine.\n„Proces je trajao oko godinu i sada je uspešno završen. Ovo nije bitno samo za Svilajnac već i za Srbiju jer je „Regent“ svetski poznata kompanija“, rekao je Milanović ranije Tanjugu i dodao da su u konkurenciji sa mnogo većim gradovima pokazali da umeju da odgovore na ovako velike izazove.\n„Proces odlučivanja je bio dug i detaljan, odlučili smo se za Srbiju. Razmatrali smo više opcija, među kojima su Čačak i još neki gradovi na jugu Srbije, ali smo na kraju imali veliku podršku Svilajnca i zato smo odlučili da našu fabriku gradimo baš tamo“, rekao je Steimer.\n„Ono što nam je potrebno je visoko kvalifikovana radna snaga i zato smo se odlučili da budemo deo šitema dualnog obrazovanja sa kojim imamo odlično iskustvo u Švajcarskoj“, rekao je on.


Skinite salo sa struka\nod ZAGOR taj Sub 23 Jul - 21:35:38\nPrema ekspertima, mnogo povrća, voća i mahunarki mogu da pomognu da se smanji takozvane visceralne ili stomačne masti, zbog visokog sadržaja rastvorljivih vlakana.\nSkinite salo uz pomoć nauke i postanite zdraviji\nJedan od vodećih autora na ovom polju, docent interne medicine Kristen Heirston, istakla je da velika količina stomačnog sala značajno povećava rizik od bolesti kao što su dijabetes, masna jetra ili hipertenzija.\nSvaki dan: 2 jabuke, šolja graška, 1/2 šolje pasulja\nPreporuka naučnika glasi: svakog dana pojedite dve male jabuke, šolju graška i pola šolje pasulja. Pored toga, trebalo bi da budete aktivno uključeni u sportske aktivnosti 30 minuta najmanje dva puta nedeljno.\nKako bi to bilo predupređeno, naučnici su angažovali više od hiljadu dobrovoljaca oba pola i različite starosti, kojima su prepisane dijete koje su se razlikovale od njihove uobičajene ishrane.\nHeirstonova je navela da je, zajedno sa kolegama, primetila da je povećanje dnevnog unosa rastvorljivih vlakana rezultiralo smanjenjem visceralne masti za 3,7 procenata u periodu od više od pet godina, koliko je istraživanje trajalo.\nPored toga, stopa akumulacije visceralne masti smanjila se u proseku za 7,4 procenata među dobrovoljcima u istom vremenskom periodu.